12 Aktiviti Untuk Kanak-kanak 4-6 Tahun Yang Lain Daripada Yang Lain. Anak-anak Wajib Cuba Walau Sekali!

Ada apa pada kanak-kanak umur empat hingga enam tahun?
Sebenarnya mereka sedang berada pada fasa terakhir ‘golden age’ yang bermula dari awal kelahiran hingga usia enam tahun.
Tahukah Mama 50% personaliti orang dewasa bergantung pada 6 tahun pertama hidup mereka. Ini kerana pada fasa ini, otak kanak-kanak berkembang dengan sangat pantas.
Melalui perkongsian Dr Taufiq Razif, 91% perkembangan otak kanak-kanak berlaku dalam usia ini.

Kredit gambar: Dr Taufiq Razif
Lalu apa yang boleh kita lakukan bagi memastikan emosi, sosial, intelektual dan spiritual kanak-kanak bertumbuh di tahap yang sepatutnya?
Jawapannya adalah dengan bermain.
Kepentingan Bermain
Dr Putri Afzan Maria dalam bukunya, Ada Apa Dengan Bermain menyatakan;
‘Bermain menjadikan kanak-kanak lebih pintar dari segi akademik’
Ini kerana 90% kemahiran kritikal seorang manusia bermula dari usia 1 hingga 6 tahun. Dalam kata lain, baki 10% akan berlaku selepas usia tersebut. Namun perkembangannya mungkin terganggu jika kanak-kanak kurang beraktiviti.
Maka apabila kanak-kanak puas bermain dan didedahkan dengan pelbagai jenis permainan, mereka berkemungkinan besar menjadi seorang pelajar yang bijak.
Aktiviti Untuk Kanak-kanak 4 Hingga 6 Tahun, Sesuai Untuk Indoor & Outdoor
#1 Anyaman
Kredit gambar: madaniah.co.id
Ada pelbagai cara dan bahan yang boleh digunakan dalam permainan ini. Contohnya, keratan surat khabar, kertas warna, daun pisang dan tali rafia.
Cara-cara:
Sediakan dua kertas sebagai anyaman dan tikar.Guntingkan tikar ke bahagian kecil seperti dalam gambar di atas.Kemudian, biarkan anak membuat rekaan anyaman tikarnya sendiri.
#2 Kira Duit Syiling

Mengira dengan sebutan mungkin sudah biasa dan tidak menarik lagi bagi kanak-kanak. Cara kreatif adalah dengan memanfaatkan perkakas memasak seperti alas membakar kek cawan.
Tujuannya adalah untuk merangsang perkembangan awal matematik. Bahan yang diperlukan:
Baking tray cup cakeDuit syiling
#3 Sikat Rambut
Menyikat rambut ialah latihan agar anak lelaki dan perempuan berdikari menguruskkan diri sendiri.
Selain itu, kita perlu ambil kesempatan untuk mengajarkan perihal jantina dan pendidikan seks kepada kanak-kanak.
Perlu tau pendidikan tu! Tak payah fikir ianya satu topik ‘taboo’ ke apa. Fikirkan ia untuk pengetahuan dan keselamatan anak-anak kita juga.
#4 Memerah (Santan dan Pakaian)
Kredit gambar: Athirah Sharif
‘Anak perempuan penat buat kerja rumah, anak lelaki umpama raja di rumah.’
Sebagai seorang anak perempuan, Mama Siti sendiri merasakan hal itu. Dimanakah keadilannya apabila anak lelaki makan siap berhidang tetapi anak perempuan pula berpenat sebelum, semasa dan selepas masak?
Jadi, aktiviti memerah santan dan pakaian boleh dijadikan idea untuk membiasakan kanak-kanak tentang cara memasak dan menguruskan rumah.
#5 Lukisan Garam

Bagi merangsang perkembangan kreativiti dan estetika, Mama boleh cuba aktiviti lukisan garam bersama kanak-kanak.
Syarat paling penting agar kanak-kanak menjadi kreatif adalah dengan tidak mengehadkan cara mereka bermain. Contohnya, biarkan kanak-kanak memilih warna yang mereka sukai semasa membuat lukisan garam ini.
#6 Buih Belon
Kredit gambar: Meeraakma Abdrashid
Kelebihan permainan buih belon ialah memantapkan koordinasi mata dan tangan (eye-hand coordination), kemahiran sensori serta mengikut arahan.
Kesemua itu dapat dicapai ketika kanak-kanak menangkap belon yang berterbangan, menyentuh buih yang licin serta mendengar arahan yang diberikan.
#7 ‘Bakteria Nyah Kau’

Aktiviti ini ialah sebagai pendedahan kepada kanak-kanak tentang reaksi bakteria dan sabun serta kepentingan menjaga kebersihan. Bahan-bahan yang diperlukan ialah;
Sabun cecairSerbuk kopiAirPinggan putih
#8 Puzzle
Apa yang mereka perolehi ketika bermain puzzle?
Kanak-kanak belajar menyelesaikan masalah dimana mereka perlu memilih dan memadankan puzzle yang sesuai.
Selain itu, aktiviti ini merangsang kemahiran kognitif dimana mereka perlu berfikir dan menganalisis maklumat untuk mendapatkan gambaran puzzle yang lengkap.
#9 Meniti
Kredit gambar: ezzatysuffianblog.wordpress.com
Istilah bagi permainan ini ialah aktiviti vestibular. Aktiviti ini melatih koordinasi tubuh, fokus visual dan penyelesaian masalah. Potongan kayu, bangku kecil, batu-bata dan alat-alat lain boleh digunakan untuk meniti di atasnya.
#10 Main di Padang (Nature Play)
Kredit gambar: wiki-travel.com.vn
“Nature Play ialah aktiviti luar yang bertujuan membina kemahiran dan keupayaan bermain tanpa memerlukan kawalan Mama dan Papa”Apa Apa Dengan Bermain – Dr Putri Afzan Maria
Setelah 2 tahun kita dan anak-anak banyak menghabiskan masa di dalam rumah, kini tiba untuk Mama dan Papa bawa mereka bermain di padang atau taman rekreasi, sebagai salah satu aktiviti untuk kanak-kanak 4-6 tahun yang wajib setiap minggu.
Tahukah Mama? Tempoh bagi kanak-kanak 4 hingga 6 tahun bermain di luar ialah 1 hingga 3 jam sehari. Jadi, tak salah kalau Mama dan Papa cuba luangkan masa bersama anak-anak dan rakan mereka di padang atau taman rekreasi, menikmati suasana alam dan bergembira.
#11 Span Air
Kredit gambar: akubiomed.com
Caranya adalah dengan memasukkan span dalam baldi berisi air kemudian berlari ke arah yang lain dan perahkan air ke dalam botol.
Lakukan berulang kali sehingga botol air penuh. Aktiviti ini membina semangat kerjasama serta strategi memenangi sesuatu.
#12 Imbangkan Kepala
Cawan atau botol diisi air kemudian letakkan di atas kepala. Seterusnya, jalan perlahan-lahan menuju ke garisan penamat.
Aktiviti ini penting untuk melatih fokus kanak-kanak ketika mengimbangi botol di atas kepala. Kalau Mama ingat lagi, ni antara aktiviti WAJIB semasa zaman kita family day dahulu.
Jom buat pada anak-anak kita pula! Pasti mereka seronok!

Bebaskan kanak-kanak untuk bermain. Jangan sekat perkara yang memang sepatutnya mereka lakukan. Paling penting kita bantu mereka menguasai kemahiran emosi, fizikal, sosial dan intelektual melalui aktiviti untuk kanak-kanak 4 hingga 6 tahun di atas.
Beginilah cara kanak-kanak belajar iaitu dengan bermain. Ayuh Mama dan Papa, kita menjadi ibu bapa yang berilmu pengetahuan dan mendorong anak-anak untuk bermain.

Tingkat perkembangan anak Mama dengan pelbagai tips dan nasihat berguna DI SINI.


Buat Orang Kelainan Upaya, Jangan Risau Lagi: Mohon Roadtax Percuma Di JPJ

Semestinya, kemudahan untuk Orang Kelainan Upaya (OKU) perlu dititikberatkan. Berita baik untuk ibu bapa dan penjaga OKU, kini mereka dapat kemudahan mendapat cukai jalan percuma ini, ia dapat meringankan beban mereka dan sekeluarga. Tetapi insurans harus dibayar. Hanya roadtax sahaja yang dapat pengecualian tau Mama.
Sejak 15 Mac 2022, Mama sudahpun boleh memohon untuk pengecualian cukai jalan. Mama nak tahu dengan lebih lanjut, jom baca di bawah.
Pengecualian Roadtax
Bukan roadtax RM2 je dapat percuma, roadtax Honda Accord Rm536 setahun pun dapat percuma. Roadtax sahaja, bukan INSURAN. Sebab ramai yang tanya,
Insuran kena bayar jugak ke?
Ya, insuran masih kena bayar. Roadtax sahaja percuma. Masih ramai lagi yang tak tahu untuk roadtax percuma bagi ibu bapa yang mempunyai anak OKU. Bukan untuk oku sahaja yang layak mohon, ibu ATAU bapa ATAU penjaga pun layak mohon. Dengan syarat waris yang didaftarkan di JKM mestilah nama pemilik kenderaan.
Contoh, Ali ada anak OKU berumur 5 tahun. Dalam sistem JKM Ali sebagai waris. Kereta atas nama Ali, dan Ali ada lesen memandu. Secara automatik Ali layak memohon roadtax percuma dengan syarat kereta tersebut buatan Malaysia atau pemasangan tempatan.
Dokumean Yang Perlu Dibawa Bersama Ke JPJ

Kredit gambar: Shutterstock.com
Bagi waris yang nak mohon roadtax percuma, boleh mohon di JPJ CAWANGAN atau JPJ NEGERI sahaja. UTC memang tak boleh ya. Bawa dokumen original dan salinan 1 keping.
Kad OKUIC OKUIC warisLesen warisGeranIsi borang permohonan di kaunter JPJ
Syarat Permohonan Pengecualian Cukai Jalan Bagi OKU
Kredit: Facebook Akhi Akmal
Ada beberapa syarat yang perlu Mama pertimbangkan, antaranya adalah:
Ada lesen memandu.Individu OKU atau ibu bapa dan penjaga atau pasangan telah berdaftar dan mempunyai rekod dengan Jabatan Kebajikan Masyarakat.Kenderaan mestilah berdaftar dan dilesenkan atas individu OKU yang memohon.Kenderaan mestilah yang telah diubahsuai khas untuk kegunaan individu OKU atauKenderaan pemasangan tempatan dan kenderaan nasional sahaja.Hanya satu kenderaan kereta dan satu motosikal sahaja untuk satu permohonan.
Permohonan hanya sekali sahaja boleh digunakan. Contoh sekiranya oku tu sendiri nak mohon untuk dirinya, waris dah kira tak layak.
Jika Mama nak lebih info tentang ini, boleh klik di sini.
Pesan Mama Siti:
Pasti ramai lagi tidak tahu yang ibu bapa atau penjaga boleh memohon pengecualian cukai jalan ni. Jom serbu JPJ selepas ini!
Kredit: Akhi Akmal

Dapatkan panduan berguna lagi DI SINI.


Resepi Singgang Ikan: Menu Diet Yang Mudah dan Enak

Bila bercakap bab makanan mesti ramai yang runsing memikirkan menu apa yang membantu proses diet kita lancar.
Selain itu, ada juga yang lebih ekstrim sampai tak nak makan makanan berat. Mereka hanya makan makanan seperti roti, bijiran dan sayur-sayuran sahaja.
Nak tak kalau Mama Siti kongsikan masakan ringkas dan enak untuk orang diet dan sedang berpantang.
Menu kali ini, kita akan cuba resepi singgang ikan yang simple. Paling penting, resepi kali ini boleh dipelbagaikan dengan macam-macam jenis ikan seperti ikan tongkol, ikan selar dan ikan kembung.
Resepi Singgang Ikan

Kredit gambar: tiffinbiru.com
Resepi oleh: Dayang Suri
Bahan-Bahan
Ikan Kembung atau Ikan TemenungSerbuk KunyitLengkuasHaliaKunyit HidupBawang Merah KecilBawang PutihCili PadiBendiAsam KepingSeraiAir
Cara-Cara Memasak
1. Siang ekor ikan dan lumurkan dengan serbuk kunyit.

2. Sediakan periuk dan masukkan air, bawang merah, bawang putih, kunyit hidup, halia, cili dan serai.

3. Apabila air mula mereneh, masukkan asam keping dan bendi. Perasakan dengan gula dan garam.

4. Masukkan ikan yang telah dilumurkan kunyit tadi hingga kuah mulai mereneh lagi.

5. Menu ikan singgang kita sudah sedia untuk dihidangkan.
Tips Memasak Resepi Ikan Masak Singgang
Sebelum masukkan ikan, kecil kan api terlebih dahulu supaya kulit ikan tidak pecah dan ikan tidak kecut.Kalau Mama nak ikan singgang warna jernih, ikan tidak perlu dilumur dengan serbuk kunyit.
Dalam tiga gambar terakhir di atas, nampak sangat mudah kan. Dalam tiga langkah sahaja, menu diet kita dan siap.
Ternyata perkongsian dari Dayang Suri ini sesuai sangat untuk Mama yang tengah diet dalam masa yang sama tidak ada masa untuk luangkan banyak masa di dapur.
Kalau begini punya mudah dan sedap, hari yang tak diet pun kita masak juga kan Mama. Jom kita cuba resepi singgang ikan yang simple dan sedap ini.

Jom cuba pelbagai resepi lain seperti yang telah dikongsikan DI SINI.


Resepi Ikan Masak Asam Yang Simple, Pedas & Menyelerakan

Sebelum Mama ketahui lebih lamjut tentang resepi ikan masak asam ni, izinkan Mama Siti bertanyakan satu soalan cepumas.
Baik, apakah perbezaan ikan masak asam dan ikan masak cuka?
Sebenarnya, perbezaan dalam kedua-dua masakan ini terdapat dalam bahan-bahan nya. Ikan masak asam menggunakan asam jawa manakala ikan masak cuka menggunakan cuka dan biji sawi.
Kalau Mama nak tau beza rasanya bagaimana, jom cuba Resepi Ikan Masak Asam ini. Resepi yang Mama Siti kongsikan semestinya yang simple dan sedikit pedas.
Resepi Ikan Masak Asam

Kredit gambar: rasa.my
Resepi oleh: Malina Lina Pg
Bahan-Bahan Masakan
Ikan Jenahak atau Ikan KembungBawang MerahBawang PutihHaliaCili PadiSos TiramAsam JawaMinyakSerbuk Kunyit GaramGula
Bahan-Bahan Hiasan
Bawang Merah KecilBawang PutihTomatoCili Padi
Cara-Cara Memasak
1. Lumurkan ikan dengan serbuk kunyit dan garam hingga sekata.

2. Gorengkan dalam minyak panas hingga garing.

3. Tumiskan bahan hirisan seperti 5 ulas bawang merah, 2 ulas bawang putih, ½ cm halia  dan 4 biji cili padi.

4. Apabila telah naik bau, masukkan pula 2 kecil sudu pes asam jawa.
5. Tambahkan 2 sudu besar sos tiram dan gaul rata.

6. Seterusnya, masukkan air untuk dijadikan kuah dan tunggu hingga masakan mereneh.

7. Tibalah masa untuk kita masukkan ikan yang digoreng tadi.
8. Akhir sekali, masukkan bahan hiasan kecuali tomato. Ingat ya, bahan hiasan tidak perlu dihiris atau diketuk hanya buangkan kulit sahaja.

9. Tomato hendaklah dibelah dan dimasukkan sebagai bahan terakhir untuk mengekalkan kesegarannya.
10. Tutup periuk selama 1 minit dan menu IKAN MASAK ASAM kita siap untuk dihidangkan.
Tips Resepi Ikan Masak Asam
Elakkan goreng ikan terlalu garing kerana ia akan menjadi keras apabila dimasak asam nanti.
Nampak tak, walaupun teknik masakannya lebih kurang sama tetapi bahan yang digunakan membuatkan rasanya jauh berbeza.
Dah siap masak, makan dengan nasi panas. Sedapnya tak terkata.
Lain masa kalau nak cuba resepi baru lagi, Mama cadangkan sotong masak kicap Indian Style. Resepi yang sihat terutamanya yang sedap diet.

Jom cuba pelbagai resepi lain seperti yang telah dikongsikan DI SINI.


7 Jenis Siling Rumah Yang Moden, Tetapi Evergreen. Pasti Tetamu Terpukau Bila Melangkah Masuk!

Setiap kali kamu menciptakan keindahan di sekitarmu, kamu memulihkan jiwamu sendiri – Alice Walker.
Wah awal-awal lagi Mama Siti dah buat ayat puitis ni, berbunga-bunga rasanya.
Kata-kata diatas diambil dari Alice Walker iaitu seorang penulis, penyair dan aktivis yang memperjuangkan hak-hak wanita. Hari ini kita akan bercerita tentang keindahan tapi bukan tentang wanita ya.
Baiklah, topik kita kali ini tentang siling rumah. Cukupkah sekadar pasang atau ada perkara lain yang perlu diambil kira? Bagaimana pemilihan rekaan dan bahan mempengaruhi nuansa kediaman Mama?
Fungsi Siling Rumah Yang Sebenarnya

Sebenarnya, pemasangan siling bukan sekadar untuk mencantikkan dekorasi dalaman rumah. Tetapi ia mempunyai peranan yang lebih penting untuk penghuni di dalam rumah tersebut.
Menutup pendawaian yang berseliratMembantu pencahayaan yang lebih baikMemudahkan proses penukaran mentolMencipta ruangan yang lebih senyapSistem pengudaraan yang lebih efisien Menurunkan suhu panas dan haba ketika cuaca panas
Di Malaysia, ada beberapa pilihan rekaan siling rumah yang selalu digunakan. Pemilihan siling rumah pula bergantung kepada pemilik kediaman.
Ada yang membuat pemilihan berdasarkan konsep rumah yang diketengahkan. Ada pula yang memilih berdasarkan bajet kewangan masing-masing.
Pastinya pada artikel kali ini, Mama Siti siap senaraikan keistimewaan, kekurangan serta julat harganya di pasaran.
Jenis-jenis Siling Rumah di Malaysia
Mari kita lihat satu persatu jenis-jenis siling rumah di Malaysia.
1. Siling Gypsum (siling plaster)
Kredit gambar: Pinterest
Siling Gypsum biasanya dipilih untuk menghiasi siling di ruang tamu. Ini kerana rekaannya yang eksklusif dan mampu diolah mengikut warna di dinding rumah anda.
Rekaan seperti ini juga antara yang paling popular di Malaysia. Yang pertama kerana ia memiliki motif yang pelbagai sekaligus mampu memberi nilai tambah kepada dekorasi rumah idaman anda.
Kedua, kerja-kerja pemasangannya yang mudah dan dapat mempercepatkan proses kerja. Dua kelebihan ini menjadikan siling gypsum sering digunakan.
Namun begitu masih terdapat kelemahan dari segi bahannya. Siling gypsum mudah rapuh apabila terkena air. Jadi, perkara pertama yang anda perlu pastikan sebelum memasang siling ini ialah memastikan bumbung dalam keadaan yang baik.
Apabila telah siap dipasang, Mama Siti galakkan anda untuk melakukan penyelenggaraan (maintenance) secara berkala. Bukan apa, risau kalua-kalau ada kebocoran yang berlaku.
2. Siling PVC
Kredit gambar: Pinterest
Beralih kepada siling PVC atau Polivynilchloride. Secara saintifiknya, ianya tergolong dalam sebatian plastik.
Siling PVC mempunyai banyak kelebihan berbanding jenis siling yang lain. Dikeranakan bahannya diperbuat dari plastik. Oleh itu, ia tidak mudah rosak apabila terkena air.
Berbanding dengan siling asbestos dan gypsum, PVC yang terkena air tidak akan mengakibatkan corak takungan air. Selain itu, siling PVC juga lebih tahan lama dan senang dibersihkan.
Bercakap tentang harga, siling PVC mempunyai harga yang lebih mahal.
Bagi Mama yang berkenan dengan siling PVC, Mama Siti sokong tindakan bijak Mama. Kenapa?
Siling PVC tidak memerlukan kemasan tambahan kerana ia tersedia dalam pelbagai warna. Sudahlah ringan, ada pelbagai warna lagi tu.
3. Siling Plywood
Siling jenis plywood sudah tidak asing lagi di Malaysia. Mempunyai ciri-ciri seperti ketebalan 3 mm hingga 5mm, berwarna coklat seperti kayu dan tekstur semula jadinya.
Kita mulakan dengan harga, siling plywood sering kali dipilih oleh kerana harganya yang lebih murah. Bermula dari RM 11 untuk saiz 3ft x 1 ft. Sangat mampu milik.
Seperti biasa, siling plywood juga mempunyai kelemahannya tersendiri. Oleh kerana siling plywood berasaskan kayu, ia mudah rapuh apabila terkena air. Tambahan pula, ia juga selalu menjadi kegemaran anai-anai sekaligus merosakkan siling rumah kita.
4. Gabungan Gypsum dan Plywood

Jenis siling yang keempat ini mempunyai ketahanan air yang lebih kuat berbanding jenis siling yang lain. Namun begitu, ianya perlu dikendalikan dengan cermat.
Hal ini demikian kerana, strukturnya agak rapuh jika terhentak dengan barang lain. Selain itu, ianya memerlukan individu mahir untuk memasang siling ini.
Jadi, bagi Mama yang ingin cuba untuk buat sendiri (DIY), Mama Siti nasihatkan untuk lakukan bersama-sama dengan seseorang yang mahir memasang siling jenis ini.
Dari segi harga pula, ianya bergantung pada rekaan itu sendiri. Semakin rumit, semakin mahal harganya. Faktor harga bahan juga diambil kira dalam menentukan harga untuk sekaki siling.
5. Siling Fiber
Kredit gambar: Top Plaster Ceiling
Siling fiber diperbuat daripada serat plastik. Jarak yang diperlukan antara siling plaster dan struktur diatasnya bergantung kepada jenis lampu, pendingin hawa dan tangki pemanas air di bilik air.
Bagi rumah yang memasang kipas siling, ketinggian yang dicadangkan ialah 9.5 kaki. Ini kerana ia mengambil kira berat kipas tersebut. Siling papan plaster tidak mampu menampung beban berat kipas angin dan yang seangkatan dengannya.
 Kelebihan Siling Rumah Jenis Plaster
Merendahkan ketinggian untuk memudahkan penukaran mentol lampuRintangan api yang tinggi dan kalis apiPengaliran udara lebih baik sekaligus mampu menyejukkan ruangan
6. Siling Lambersering (Kayu)
Kredit gambar: Courtina
Dengan teknologi hari ini, jenis siling juga telah dipelbagaikan dengan menggunakan pelbagai jenis bahan. Paling penting faktor keselamatan dan jangkaun harganya juga masih mampu milik oleh rata-rata penduduk di Malaysia.
 Tanpa membuang masa mari kita lihat apa keistimewaan siling lambersering ini.
Penebat bunyi yang efisienBahan semulajadiMenyejukkan ruangan Pemasangan mudah, tanpa bantuan pakar
Baik, ayuh kita beralih pada kelemahannya pula.
Kebarangkalian kayu rosak disebabkan serangga atau kulatTeknik penjagaan yang rumitMemberi kesan bilik menjadi rendah
Namun begitu, Mama Siti tak nafikan siling kayu ini sememangnya memberikan aura semula jadi atau nature. Oleh itu, Mama Siti sangat galakkan untuk para pencinta alam semula jadi untuk memilih tema berunsurkan kayu di kediaman mereka.
7. Siling Asbestos
Kredit gambar: Siling Ideas
Walaupun penggunaannya telah pun diharamkan di Malaysia, tetapi ia juga termasuk dalam siling yang menjadi pilihan warga Malaysia sebelum ini.
Selain digunakan sebagai siling rumah. Asbestos juga kadang kala digunakan sebagai bumbung. Pilihan bumbung asbestos sangat sesuai untuk mereka yang sukakan rekaan bumbung yang ringkas.
Manakala bagi siling pula, ianya selalu dipasang di bilik tidur dan dapur. Namun begitu, kalau Mama suka sesuatu yang simple, Mama boleh memilih siling jenis asbestos ini.
Hal baik tentang siling asbestos ialah, ianya mampu menyejukkan ruangan rumah Mama. Kelebihannya yang lain pula ialah strukturnya yang mudah dipasang.
Penting untuk Mama tahu satu hal. Bahan asbestos ada risiko bahaya apabila serpihannya terjatuh dan terhidu.
Oleh itu jika ada mana-mana bahagia siling asbestos yang jatuh, pakai pelitup muka kerana zarah-zarah halusnya mengakibatkan penyakit paru-paru.

Bak kata Alice Walker diatas tadi, bila kita menciptakan keindahan di sekeliling maka jiwa kita pun turut pulih. Begitu jugalah dengan hiasan dalaman. Ianya bukan kerana mahal atau murah tetapi bagaimana kita mengolahnya.
Apa-apa pun, semuanya bergantung kepada minat dan bajet Mama sendiri. Rumah kita, pilihan kita. Cuma Mama Siti nak pesan agar faktor keselamatan dititikberatkan sejak dari awal lagi ya. Kita bukan nak rumah yang cantik tetapi juga selamat. Jom baca jenis design tembok pagar rumah pula!

Dapatkan rumah idaman Mama dengan pelbagai tips dan inspirasi dekorasi DI SINI.


Doa Ketika Majlis Pertunangan: Wajar Dibacakan Agar Lebih Diberkati & Didoakan Ramai

Dalam perjalanan kita ingin melancarkan proses pertunangan, kita perlu ingat satu perkara penting iaitu dengan membaca doa ketika di majlis pertunangan.
Di sebalik indahnya hiasan hantaran, busana kedua pasangan dan kemeriahan majlis, ingatkan diri dan orang sekeliling untuk memohon dan bersyukur kepada Allah SWT. Tujuannya tidak lain dan tidak bukan adalah agar Allah memberkati dan merahmati majlis pertunangan tersebut.
Artikel kali ini, Mama Siti akan lampirkan tiga doa majlis pertunangan dalam rumi dan bahasa arab yang sesuai dibacakan di majlis tersebut.
Kepentingan Membaca Doa Di Dalam Majlis

Kredit gambar: Wacana.my
Membaca doa di majlis pertunangan adalah sebagai lambang ketakwaan seseorang dan kerendahan hati kepada Allah.
Seterusnya, kita memohon agar diberikan petunjuk dan perlindungan sepanjang proses pertunangan. Semasa bertunang, kita mungkin akan melalui ujian yang kadang-kala menggugat hubungan tersebut.
Semoga dengan berdoa, Allah sentiasa memberikan jalan penyelesaian yang terbaik.
Akhir sekali, doa ialah penghubung paling kuat antara manusia dan tuhan. Banyakkan berdoa agar hati kita menjadi tenteram sebagaimana yang ada dalam Surah Ra’du ayat 28
Kredit gambar: kibrispdr.org
Doa-Doa Majlis Pertunangan
Doa Majlis Pertunangan #1
Kredit gambar: Pinterest
Ya Allah Ya Rahman Ya Rahim, Ampunkanlah Dosa-Dosa Kami, Berikanlah Taufik Dan Hidayah Kepada Jiwa-Jiwa Kami Dan Orang-Orang Yang Kami Sayangi.

Ya Allah Tuhan Yang Sangat Banyak Memberi, Janganlah Kamu Memalingkan Hati Kami Setelah Engkau Memberi Petunjuk Kepada Kami Dan Berikanlah Kami Rahmat Mu Yang Besar.

Ya Allah, Sesungguhnya Hati-Hati Ini Berkumpul Kerana Mengasihi Mu Dan Ingin Mencari Keredhaanmu. Wahai Tuhanku, Kayakanlah Kami Dengan Ilmu, Hiasilah Kami Dengan Ketenangan Jiwa Dan Muliakanlah Kami Dengan Takwa Dan Elokkanlah Kami Dengan Akhlak Yang Baik.

Ya Allah, Berkatilah Majlis Pertunangan Ini, Limpahkanlah Barakah Dan Rahmat Kepada pasangan Ini, Teguhkanlah hati dan keimanan mereka terhadapMu ya Allah. Peliharalah mereka daripada hasutan dan gangguan syaitan. Kekalkanlah ikatan pertunangan Mereka sehingga hari perkahwinan. Dan Sempurnakanlah Agama Mereka Dengan Berkat Ikatan Ini.

Ya Allah Ya Tuhan Kami, Kurniakan Rahmat Kepada Pasangan ini Agar Kekal Abadi, Aman Damai Yang Berkekalan, Sihat Walafiat, Dimurahkan Rezeki Dan Dilanjutkan Usia Serta Mendapat Syafaat Daripada Junjungan Besar Nabi Muhammad SAW.

Ya Allah, Satukanlah Hati Kedua pasangan Ini Seperti Engkau Satukan Hati Adam Dan Hawa, Yusuf Dan Zulaikha Dan Seperti Engkau Satukan Hati Muhammad Saw Dan Siti Khadijah. Semoga Allah Memberi Berkah Kepadamu Dan Atasmu Serta Mengumpulkan Kamu Berdua Dalam Kebaikan
Doa Majlis Pertunangan #2
Kredit gambar: Islam Itu Indah
Ya Allah, sumber segala barakah, curahkanlah berkatMu atas ikatan pertunangan ini, dan bimbinglah kedua saudara kami ini dalam masa pertunangannya. Semoga mereka mencari kehendakMu dengan hati yang ikhlas dan memperoleh kebaikanMu yang berlimpah.
Ya Allah Ya Tuhan Kami, sumber segala cinta kasih, karena ihsanMu. Kini mereka memohon rahmat Mu memasuki fasa pertunangan dan mempersiapkan diri untuk gerbang perkahwinan. Kami mohon, kuatkanlah mereka dengan berkatMu yang melimpah. Semoga dalam masa pertunangan suci ini, mereka kian hari kian saling menghargai, dan saling mengasihi dengan kasih sejatimu Ya Allah.
Kami memuji Engkau ya Allah, kerana dengan pengharapan yang lembut dan mendalam, Engkau menggerakkan hati dan merancangkan pertunangan antara ( .. dengan .. )
Kami mohon, perkuatkanlah hati mereka, agar mereka menjalani masa pertunangan ini dengan bertumpu pada iman, sehingga dengan aman sentosa akhirnya sampai pada gerbang perkahwinan.
Ya Allah, Jadikan bagi mereka jodoh yang serasi, saling mengasihi saling menyayangi dalam rahmat dan kasih sayangMu.
Jauhkanlah mereka daripada kemaksiatan, kebencian, kemarahan, kecurigaan dari hati masing masing.
Jadikan mereka dalam naungan rahmat dan kasih sayangMu, Lindungilah hubungan mereka dari campur tangan dan gangguan kejahatan syaitan, jin dan manusia yang menimbulkan perpecahan, kemarahan dan kebencian diantara sesama mereka.
Ya Allah limpahkanlah rezeki yang halal lagi banyak kepada kami, sehingga kami dapat menolong agamamu ya Allah, jauhkanlah kami daripada kefakiran dan malapetaka.
Perkenankanlah permohonan kami ini ya Allah , Engkaulah sebaik baik yang memperkenankan doa.
Doa Majlis Pertunangan #3
Kredit gambar: hootoh.wordpress.com
 الحمد لله رب العالمين حمداً يوافي نعمه ويكافئ مزيده. اللهم يا ربنا لك الحمد كما ينبغي لجلال وجهك وعظيم سلطانك. اللهم صل على محمد صلاة تنجينا بها من جميع الأهوال والآفات وتقضى لنا بها جميع الحاجات وتطهرنا بها من جميع السيئات وترفعنا بها عندك أعلى الدرجات وتبلغنا بها أقصى الغايات من جميع الخيرات فى الحياة وبعد الممات وعلى آله وصحبه وسلم تسليما كثيرا برحمتك يا أرحم الراحمين. الله إنا نسألك بأنا نشهد أنك أنت الله لا إله إلا أنت الأحد الصمد، الذي لم يلد ولم يولد ولم يكن له كفوًا أحد. اللهم لا إله إلا أنت المنان بديع السموات والأرض ذو الجلال والإكرام. اللهم إنا نسألك دوام البركة لهذا المجلس وأن تجعل المخطوبة والخطيب في حفظك وكنفك إلى يوم الزواج. اللهم بارك لهما فى زواجهما القادم. واجعل جمعهما مفعما بكل خير. وألق المحبة والمودة بينهما, وارزقهما ذرية صالحة طيبة تدخل السعادة إلى قلبيهما وارزقهما برها، إن كل ذلك عليك يسير. اللهم أصلح ذات بينهما، وأصلح بينهما وبين أحبابهما واجعل الحياة زيادة لهما في كل خير يسر لهما سبل الخير لبناء أسرة مباركة برحمتك يا أرحم الراحمين .. اللهم الف بين قلبها وقلبه كما ألفت بين قلوب عبادك الصالحين.. واجمع شملهما ولا تفرق بينهما اللهم يسر لهما جميع الأمور ووفقهما لما تحبه وترضاه.. اللهم اجعلها قرة عين لزوجها واجعله قرة عين لها ووثق اللهم رابطتهما وأدم ودهما واشرح صدريهما بفيض الإيمان بك وجميل التوكل عليك واملئها بنورك الذي لا يخبو إنك نعم المولى ونعم النصير.
Ya Allah, sumber segala barakah, curahkanlah berkatMu atas lambang cinta ini dan bimbinglah kedua saudara kami dalam masa pertunangannya. Semoga mereka mencari kehendakMu dengan hati yang ikhlas dan mengalami kebaikanMu yang berlimpah.
Ya Allah Ya Tuhan Kami, sumber segala cinta kasih, karena ehsan-Mu, dua pasangan muda ini dapat saling bertemu. Kini mereka memohon rahmat Mu untuk memasuki masa pertunangan dan mempersiapkan diri untuk gerbang Perkahwinan. Kami mohon, kuatkanlah mereka dengan berkatMu yang melimpah. Semoga oleh masa pertunangan suci ini, mereka kian hari kian saling menghargai, dan saling mengasihi dengan kasih sejati.
Ya Allah , kasih setiaMu berlimpah bagi kami. Engkau menganugerahkan Hawa kepada Adam sebagai penghibur dan teman berbagi suka duka kehidupan, sesuai ciri peribadinya, dan setia sepanjang hidup. Perkenanlah memberkati kedua cincin ini, lambang niat suci, hati yang jujur, dan kasih yang murni, agar saudara-saudari kami yang memakainya selama tempoh pertunangan, saling belajar mengenal, dijauhkan dari hawa nafsu tak teratur, membangun persaudaraan yang suci murni, sehingga terlaksanalah pembangunan peribadi yang saling mengisi, saling melengkapi satu sama lain. Apalagi semoga tercapailah cita-cita mereka membangun keluarga yang bahagia, sumber kebahagiaan dan penghiburan.
Kami memuji Engkau, ya Tuhan, sebab dengan pengharapan yang lembut Engkau menggerakkan hati dan menyiapkan puteraMu ….. (nama) dan puteriMu …. (nama) untuk saling mencintai. Kami mohon, sudilah menguatkan hati mereka, agar mereka menjalani masa pertunangan ini dengan bertumpu pada iman, dan dalam segala hal berusaha berkenan kepadaMu, sehingga dengan aman sentausa akhirnya sampai pada gerbang perkahwinan.
Risiko Tidak Berdoa
Kredit gambar: Pesona Pengantin
Diriwayatkan oleh Abu Hurairah Radhiallahu ‘anhu, Rasulullah SAW bersabda yang maksudnya,
“Tiada satu kaum pun apabila mereka berdiri (meninggalkan) daripada suatu majlis, mereka tidak mengingati Allah Ta‘ala di dalamnya, melainkan mereka berdiri (bersurai) seumpama bangkai keldai dan bagi mereka itu suatu kerugian” (Hadis riwayat Abu Daud)
Penjelasan dari hadis diatas ialah dikhuatiri majlis yang tidak dibacakan doa dan disebutkan nama Allah dan Rasulullah SAW di dalam akan mendapat keburukan.
Kita bimbang majlis pertunangan yang tidak di dimulakan dan di tutup dengan doa akan mendapat balasan di akhirat seperti dalam hadis dari riwayat Tirmidzi;
“Tidak duduk suatu kaum dalam suatu majlis dalam keadaan mereka tidak mengingati Allah Taala dan tidak juga mengucapkan selawat ke atas nabi mereka di dalam majlis itu, melainkan ke atas mereka kekurangan, jika (Allah) menghendaki (Allah) akan mengazab mereka, dan jika (Allah) menghendaki, (Allah) akan mengampunkan mereka”
(Hadis riwayat at-Tirmidzi)

Janganlah kita abaikan amalan membaca doa semasa di majlis pertunangan. Sebaiknya, kita bacakan secara berjemaah dengan diketuai oleh seorang yang lancar bacaannya dan baik akhlaknya.
InsyaAllah, jika kita berdoa dengan penuh yakin, Allah akan memudahkan segala kesulitan sepanjang proses pertunangan itu. Seterusnya, semoga pasangan pengantin dipelihara peribadinya agar tidak melakukan perkara yang dilarang syarak.
Mama juga boleh membaca doa ini sebelum majlis dimulakan. Mama Siti doakan agar majlis pertunangan Mama dipermudahkan dan dilancarkan.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Kenali Tanda-tanda Kanser Payudara Pada Peringkat Awal

Kanser payudara adalah penyumbang tertinggi kematian selepas kanser rahim dan terdapat tanda-tanda kanser payudara yang boleh dikenalpasti. Pada tahun 2016, statistik Kementerian Kesihatan menunjukkan kanser payudara dilaporkan telah menyumbang sebanyak 32.1 peratus punca kematian ketiga tertinggi di hospital kerajaan di negara ini.
Kanser payudara bermula apabila sel pada bahagian itu mula tumbuh tanpa kawalan. Sel biasanya membentuk tumor boleh dilihat melalui sinar X (X-ray), mamogram atau dirasa dengan tangan jika terdapat benjolan. Tumor kanser dapat membiak dalam tisu dan boleh merebak ke kawasan tubuh badan yang lain.

Kanser payudara disebabkan oleh pelbagai faktor seperti pemakanan, aktiviti fizikal dan keadaan sekeliling. Faktor-faktor itu juga sukar untuk dikenalpasti. Namun begitu, pemakanan yang sihat dan membuat senaman akan dapat mengurangkan risiko.
Oleh itu, penting untuk kaum wanita melakukan pemantauan kendiri di rumah. Jika anda merasai kelainan pada payudara anda,anda perlu bertindak cepat. Berjumpalah dengan doktor untuk memeriksa dengan lebih teliti. Tanda-tanda kanser payudara peringkat awal selalu diabaikan. Jika mahu berjaya dalam rawatan adalah sangat penting bagi anda untuk mengenal tanda-tanda kanser payudara tahap 1.
Tanda paling awal ketika kanser payudara merebak adalah terdapatnya ketulan di sekitar payudara. Tapi perlu anda tahu ada sebahagian wanita yang memang mempunyai ketulan dan boleh jadi itu bukanlah kanser. Sebaiknya apabila anda mendapati ketulan terus berjumpa doktor.
Tanda-tanda Kanser Kayudara Peringkat Awal
Kredit gambar: www.bayshore.ca
1 ) Ketulan bawah ketiak atau di payudara
Kredit gambar: www.nationalworld.com
Tanda paling awal ketika kanser payudara merebak adalah terdapat ketulan disekitar payudara. Tapi ada sebahagian wanita yang memang mempunyai ketulan dan boleh jadi juga itu bukan kanser. Mungkin anda tanpa sengaja dapat merasa benjolan di payudara atau bawah ketiak.
Tidak kiralah beberapa ketulan atau hanya satu ketulan, anda perlu segera berjumpa doktor. Bagi doktor, semua ketulan di payudara adalah kanser sehingga dibuktikan ianya bukanlah kanser.
Beberapa kriteria benjolan yang berkemungkinan kanser ialah:
Ketulan benjolan kerasPermukaan benjolan tidak rataTidak dapat merasa sempadan benjolan dengan jelasTidak dapat digerakkanBenjolan bersaiz besarKetulan yang beranggaran saiznya kurang 2 sentimeter adalah tanda-tanda kanser payudara tahap 1
Tanda yang kemungkinan bukan kanser:
Benjolan hilang selepas habis haidBenjolan lembutAda beberapa benjolan di payudaraTerdapat benjolan di kedua-dua payudara
2 ) Payudara tidak sama saiz
Kredit gambar: thehealthnexus.org
Kebiasaannya perubahan pada saiz payudara terjadi ketika anda remaja menginjak ke  alam dewasa. Apabila umur wanita meningkat dewasa, saiz payudara akan membesar secara semula jadi. Tapi jika perubahan saiz berlaku secara tiba-tiba tanpa sebab, ia kemungkinan besar adalah tanda kanser.
Perlu diberi perhatian juga perubahan saiz payudara dari tegang ke kendur atau ke bawah. Namun, kedua-dua belah payudara secara normalnya adalah sama saiz. Sekiranya didapati sebelah payudara lebih besar atau lebih kecil maka mungkin ini juga disebabkan oleh kanser.
3 ) Perubahan kulit di sekitar payudara
Perhatikan perbezaan warna pada kulit payudara seperti merah atau gelap pada satu kawasan atau berubah menjadi merah keradangan di sekitar payudara. Ia mungkin disertai dengan rasa sakit atau tidak.
Jika bahagian ini disentuh, ia akan terasa hangat dan terdapat bengkak pada bahagian tersebut. Warna kulit seperti kulit buah oren juga adalah antara tanda pasti untuk kanser.
4 ) Puting susu tenggelam antara tanda-tanda kanser payudara
Puting tenggelam mungkin normal bagi sesetengah orang, namun jika ia baru terjadi maka perlu dipastikan ini bukan kanser. Kanser payudara boleh menyebabkan puting kelihatan seolah olah tertarik ke dalam.
Jika anda dapati payudara anda menunjukkan perubahan yang ganjil seperti puting masuk ke dalam, anda harus segera berjumpa dengan doktor untuk pemeriksaan lanjut.
5 ) Cecair keluar daripada puting
Anda mungkin akan berasa sedikit keliru sama ada cecair yang keluar daripada puting itu adakah ia susu atau sebaliknya? Berjumpalah doktor anda untuk membantu mengenalpasti cecair yang keluar dari puting itu adakah normal atau bukan.
Sekiranya cecair yang keluar berwarna jernih atau putih, dan tidak cair mungkin kanser masih di peringkat awal dan ia masih boleh dirawat.
Namun, jika ada cecair merah atau coklat seperti darah yang keluar daripada puting, itu menandakan kanser sudah di tahap akhir serta bahaya dan anda perlu segera mendapatkan rawatan.
6 ) Sakit di payudara yang berterusan
Kredit gambar: www.parapuan.co
Sesetengah wanita ketika anda hamil atau datang haid, ia normal untuk anda merasa sakit atau tidak selesa di bahagian payudara sebelum atau semasa datang haid. Namun, sakit itu selalunya sebentar sahaja dan akan hilang dengan sendirinya.
Jika terdapat kemerahan pada payudara dan sakit yang berterusan segeralah berjumpa dengan doktor anda.
Jangan cuba gunakan minyak urut panas untuk meredakan sakit, jangan menyentuh bahagian yang sakit atau pergi berurut untuk meredakan kesakitan sebelum mendapatkan nasihat doktor.
7 ) Gatal pada bahagian puting juga antara tanda-tanda kanser payudara
Kredit gambar: www.yesdok.com
Apabila anda terasa gatal yang berlarutan dibahagian puting, ia mungkin merupakan tanda kanser. Selain itu, kulit di sekitar payudara akan mengelupas dan sakit.
Jika anda sudah berada pada tahap ini, segera dapatkan rawatan kerana kulit adalah bahagian sensitif yang lebih peka jika terdapatnya masalah kesihatan, lebih-lebih lagi di bahagian payudara.
8 ) Leher dan bahu terasa kebas dan kaku
Kredit gambar: berkeluarga.id
Jika anda berasa tegang di leher dan bahu juga terasa kebas dan kaku, serta ianya telah merebak ke tulang belakang, walaupun setelah di sapu minyak di tempat yang sakit, mengurut badan atau meregangkan badan dan setelah berehat dan masih berasa sakit, itu bukanlah perkara biasa.
Sekiranya ini berterusan, Mama Siti sarankan segera berjumpa doktor untuk melakukan pemeriksaan barah payudara.
Kanser telah pun menunjukkan semua simptom-simptom yang berkaitan kerana ia telah pun merebak ke bahagian badan yang lain.
9) Kedutan di sekitar payudara
Apabila anda mengijak usia dan semakin berumur, kulit anda akan mengalami proses kedutan, begitu juga kawasan payudara anda. Tapi jika anda masih muda dan mempunyai kedutan di bahagian payudara, ini mungkin tanda anda menghidapi kanser payudara.
Biasanya kedutan akibat kanser ini akan terasa kasar dan cuma ada pada bahagian tertentu sahaja.Jika anda mengalami diantara dari 9 tanda diatas, segeralah berjumpa dengan doktor untuk pemeriksaan lanjut dan mendapatkan rawatan.
Hanya diri anda sendiri sahaja yang dapat mengesan tanda awal kanser payudara seperti di atas. Lakukanlah pemeriksaan sendiri di rumah dan ketahui juga cara-cara yang betul pemeriksaan payudara anda daripada anggota kesihatan di klinik atau hospital.

Biarpun sebilangan besar pesakit sedar terdapat benjolan, cecair yang keluar selain susu daripada puting, namun membiarkan sahaja tanpa mendapatkan pemeriksaan lanjut akan menyebabkan penyakit itu sudah merebak ke tahap tiga atau empat.
Oleh itu, segeralah berjumpa dengan doktor untuk mendapatkan pemeriksaan dan rawatan lebih lanjut. Selain kanser payudara, jom ketahui lebih banyak info tentang kanser ovari!

Dapatkan tips dan panduan kesihatan Mama dan Papa yang lain DI SINI.


Malang Tidak Berbau: Kanak-kanak 2 Tahun Maut Jatuh Dari Kerusi Bayi di Kedai Makan

Dilaporkan semalam, seorang kanak-kanak berumur 2 tahun telah meninggal dunia akibat terjatuh daripada kerusi bayi di sebuah restoran yang terletak di Johor Bahru.
Menurut Berita Harian,
“Kejadian berlaku apabila ibu bapa budak itu membawanya ke sebuah restoran di Taman Sutera di sini untuk makan tengah hari kira-kira jam 2 petang Selasa (4 Okt). Mereka meletakkan mangsa di kerusi bayi untuk menjamu selera. Kira-kira sejam kemudian, kanak-kanak lelaki itu dikatakan secara tiba-tiba menendang meja, menyebabkan kerusi bayi itu terbalik”. – Timbalan Ketua Polis Daerah Johor Baru Utara Supt Fariz Ammar Abdullah
Supt Fariz Ammar berkata mangsa terhantuk ke lantai dan menangis dengan kuat sebelum pengsan. Bapa membawa anaknya ke klinik swasta berhampiran, di mana doktor menasihatkan mereka untuk mendapatkan bantuan di hospital kerana keadaan mangsa yang serius.
Kemudian, bapa membawa mangsa ke hospital swasta di Iskandar Puteri, dan anaknya disahkan telah meninggal dunia. Setakat ini, tiada unsur jenayah tetapi siasatan masih dijalankan atas laporan mati mengejut (SDR).
Take Note Mama: Bahaya Kerusi Tinggi Bayi

Ngeri apabila Mama sekeluarga sedang bersuka ria di kedai makan kemudian menjadi hari yang paling kita tidak boleh lupakan selama-lamanya. Di sini Mama Siti nak ingat supaya Mama dan Papa:
Sentiasa berwaspada dengan keadaan sekeliling, terutamanya jika ada anak kecil. Jangan panik dan bertidak dengan pantas.Terus dapatkan rawatan trauma pediatrik kecemasan jika belakunya kemalangan seperti ini.
Mintak jauh dengan kemalangan macam ni, Mama Siti harap ibu bapa lebih berhati-hati dan peka dengan keadaan anak-anak kita. Ia menjadi tanggungjawab kita untuk pastikan mereka selamat dan cukup dengan keperluan mereka.
Moga-moga Mama dan keluarga boleh ambil ikhtibar dengan kemalangan mengejut ini. Dan salam takziah Mama Siti ucapkan kepada keluarga mangsa.
Kredit: Berita Harian

Untuk dapatkan berita tentang kesihatan anak-anak Mama, klik DI SINI.


Lebih 15k ‘Shared’ – Mama Ini Kongsikan Cara Buat Sup Ayam Thai Yang Masam dan Pedas

Resepi sup ayam thai khas kali ini dibawakan oleh Puan Tengku Syazwanie melalui perkongsian di laman facebook nya. Ramai yang memberikan komen mengatakan resepi ini menjadi. Rasanya sama seperti makan di restoran Thailand.
Resepi Sup Ayam Thai ini sangat digemari ramai kerana berjaya mendapat lebih 15 ribu perkongsian di internet. Oleh sebab itulah, Mama Siti tak sabar nak bagitahu Mama cara-cara memasak dan apa bahan-bahan yang diperlukan.
Keistimewaan resepi ini ialah rasa masam sup itu sendiri. Itulah yang membezakan sup ayam thai dengan pelbagai jenis sup di luar sana.
Jom ikut Mama Siti buat resepi sup ayam thai ini.
Resepi Sup Ayam Thai

Resepi oleh: Tengku Syazwanie
Bahan-Bahan
Bawang PutihHaliaBawang Merah Kecil Bawang Merah BesarSeraiSup BunjutKiub Pati AyamLobak MerahTomatoDaun Limau PurutDaun KetumbarJus Limau NipisSos IkanGaramGula
Cara-Cara
Tumbuk atau kisar bawang putih dan halia bersama-sama.Mayangkan bawang merah besar, bawang merah kecil dan serai.

Kredit gambar: Tengku Syazwanie
3. Tumiskan semua bahan diatas dengan sedikit lemak ayam hingga aroma masakan naik bau.
4. Kemudian, kita tambahkan air dan tunggu hingga menggelegak. Selepas itu, barulah kita masukkan ayam, sup bunjut, pati ayam dan lobak merah. Masak sehingga lobak menjadi empuk.

Kredit gambar: Tengku Syazwanie
5. Seterusnya, masukkan sos ikan sebanyak dua sudu, tomato dan daun limau purut.6. Perasakan dengan gula dan garam.7. Apabila ayam mulai masak, masukkan daun ketumbar dan jus limau nipis.8. Akhirnya, sup ayam thai kita dah pun siap!

Tips Memasak Resepi Sup Ayam Thai
Kalau dekat rumah Mama tak ada sos ikan dan tomato, Mama boleh gantikan dengan asam keping sebagai ganti rasa masam untuk sup ayam thai kita.Selain ditumbuk, Mama juga boleh cincang halus bawang putih dan halia. Rasanya, masih boleh dikekalkan sama seperti ditumbuk.
Paling penting dalam menyediakan sup ayam thai ialah melalui rasanya. Rasa sup ayam thai hendaklah masam dan sedikit pedas. Rasa masam itu diambil dari jus limau yang disertakan sekali dalam resipi ini.
Selalunya Mama Siti makan lauk sup ayam dengan nasi putih tetapi kadang-kala Mama Siti akan padankan sup ayam thai dengan bubur nasi ala McD ni.
Apabila ada ahli keluarga yang mual dan demam pun Mama Siti hidangkan sup ayam thai juga. Rasa masam dari sup itu berlawanan dengan rasa mual seseorang.

Jom cuba pelbagai resepi lain seperti yang telah dikongsikan DI SINI.


21 Khasiat Minyak Kelapa Dara Dari Sudut Kesihatan dan Kecantikan

Tak hairanlah orang dulu-dulu rajin amalkan minyak kelapa dara. Rupa-rupanya ada banyak khasiat minyak kelapa dara baik untuk kesihatan, mahupun kecantikan.
Sebatian penting dalam minyak kelapa dara ialah Medium Chain Fatty Acid (MCFA). MCFA bertindak sebagai ejen anti-fungal, anti-microbial serta anti-viral.
Cara pengambilannya ialah dengan mengambil satu atau dua sudu besar sebanyak dua kali sehari. Pagi selepas sarapan dan malam selepas makan malam.
Berikut ialah 21 khasiat minyak kelapa dara yang sangat baik untuk kita sekeluarga. Mari Mama Siti jelaskan satu persatu khasiatnya.
21 Khasiat Minyak Kelapa Dara

Kredit gambar: Coconutfarm.com.my
#1 Sumber Tenaga Segera
MCFA dalam kelapa dara mampu dirungkaikan menjadi tenaga dalam kadar yang pantas. Berbanding sebatian lain, MCFA yang tidak digunakan tidak akan disimpan dalam badan sebagai lemak tambahan.
#2 Cegah Penyakit Jantung, Strok & Darah Tinggi
Minyak kelapa dara berperanan dalam pencegahan penyakit berkaitan kardiovaskular. Kolesterol baik seperti High Density Lipoprotein (HDL) dalam kelapa dara membersihkan saluran darah daripada kolesterol.
#3 Kawal Kencing Manis (Diabetes)
Kredit gambar: NIH Medline Plus
Sekali lagi MCFA menjalankan kerja insulin dalam kelenjar pankreas. Apabila insulin semulajadi telah gagal berfungsi, minyak kelapa dara akan ‘trigger’ insulin itu untuk kembali bekerja.
#4 Menguatkan Sistem Hati dan Hempedu
Dengan kelebihan sifat anti microbial, hati dan hempedu akan sentiasa dilindungi dari sebarang jangkitan bakteria. Selain itu, minyak kelapa dara mengawal masalah keradangan hati.
#5 Perut Lebih Sihat
Kredit gambar: Prevention.com
Rutin pengambilan minyak kelapa dara berupaya membunuh virus yang ada dalam perut. MCFA membunuh virus tersebut dan sekaligus menghalang seseorang mendapat sembelit ataupun gastrik.
#6 Cegah Alzheimer, Parkinson & Nyanyuk (Dementia)
Kredit gambar: vitalrecord.tamhsc.edu
Lazimnya, semakin tua, semakin lemah fungsi otak seseorang. Alangkah indah kalau otak sentiasa bertenaga dan berfungsi dengan baik. Sebatian dalam minyak kelapa dara menghasilkan ‘ketone’ iaitu sumber tenaga untuk otak manusia.
#7 Menguatkan Tulang
Kalau Mama nak tulang sentiasa kuat dan nak elakkan sakit lutut, amalkan lah minyak kelapa dara. Tambahan pula, ia membantu mengurangkan sakit osteoporosis, keradangan tulang dan arthritis.
#8 Buah Pinggang Bertambah Efisien
Buah pinggang boleh rosak jika diabetes tidak terkawal. Disebabkan oleh MCFA boleh diuraikan tanpa bantuan gula maka ia mengurangkan kerja buah pinggang. Selain itu, ia dikatakan boleh menghancurkan batu karang dalam buah pinggang.
#9 Cegah Tiroid
Kredit gambar: Homage Malaysia
Pengambilan minyak kelapa dara tidak mengganggu fungsi tiroid dalam badan. Ini kerana ada minyak sayuran yang bertindak sedemikian.
#10 Kuatkan Antibodi
Dengan ‘kuasa’ Anti-Viral, minyak kelapa dara ialah ejen terbaik melawan jangkitan kulat serta bakteria jahat dari dalam dan luar badan. Jadi, Mama tidak akan mudah sakit, demam atau selsema.
#11 Cepat Kurus (Bakar Kalori)
Kredit gambar: Cellercise
Pembakaran kalori dalam badan meningkat sebanyak 5% setiap kali seseorang mengambil 15 g hingga 30 g minyak kelapa dara.
#12 Kawal Berat Badan
Kredit gambar: homestratosphere.com
Ingat tak apa jadi pada MCFA sebelum ini? Ya, benar. Jika Mama tidak beraktiviti selepas makan minyak kelapa dara, jangan risau. Ini kerana ianya tidak akan menjadi lemak dalam badan.
#13 Kawal Nafsu Makan
Ketone, hasil uraian daripada MCFA menyebabkan kesan ‘kenyang’ kepada individu yang mengambil minyak kelapa dara. Contohnya, seseorang akan makan dengan kadar sedikit di waktu tengah hari jika dia minum di sebelah pagi.
#14 Kurangkan Tekanan (Stress)
Kredit gambar: Disruptive.asia
Seperti pisang. Minyak kelapa dara membantu menghasilkan hormon ‘gembira’. Bahan antioksidan bertindak melawan radikal bebas. Tanpa gangguan radikal bebas, otak boleh kawal stress dan tekanan dengan baik.
#15 Kuatkan Rambut (Tiada Lagi Keguguran)
Kredit gambar: Lifestyle Kompas
Ia mencegah kehilangan protein rambut. Oleh itu, rambut menjadi kuat, sihat dan tiada lagi keguguran rambut.
#16 Kulit Lembab dan Anjal
Sapukan minyak kelapa dara ke kulit wajah maka Mama akan dapatkan kulit muka yang sihat. Minyak kelapa dara ada asid laurik. Ia melembabkan dan menganjalkan kulit.
#17 Kurangkan Jangkitan Kulit
Minyak kelapa dara dilengkapi dengan fungsi anti-fungal dan anti-viral. Ia berupaya membunuh kuman dan virus. Penyakit kulat, ekzema, kudis dan kurap dapat dirawat dengan sapuan minyak kelapa dara.
#18 Pudarkan Parut
Kredit gambar: Coco Soul
Kesan jerawat atau luka di mana-mana bahagian badan kadang-kala membuatkan kita rasa tidak ‘sempurna’. Sebenarnya minyak kelapa dara boleh memudarkan parut dengan menghasilkan sel kulit baru.
#19 ‘Superfood’ Ibu Hamil
Kredit gambar: Reddit
Sama seperti air kelapa, minyak kelapa dara juga mengandungi pelbagai khasiat. Bagi ibu hamil, ia bermanfaat dalam mengurangkan risiko kematian janin, menaikkan bacaan haemoglobin (HB), meningkatkan sistem imun janin dan banyak lagi.
#20 Bantu Tahan Sakit
Selain itu, minyak kelapa dara juga dikenali sebagai ejen ‘painkiller’ semula jadi. Kini terdapat aromaterapi yang berasaskan kelapa dara. Dengan mengoleskan beberapa kali di kepala dikatakan boleh menenangkan penyakit tersebut.
#21 Rawat Ulser Perut
Kredit gambar: mStar
Menurut Dr Norman Norawi dari laman facebooknya minyak kelapa dara membunuh bakteria H.Pylori yang dikatakan sebagai punca kepada kanser perut.
Amalkan Minyak Kelapa Dara Selalu
Minyak kelapa dara bukan sahaja terlibat dalam perawatan sakit luaran tetapi juga mampu merawat sakit di dalam sistem badan manusia.
Kajian demi kajian yang dijalankan telah membuktikan khasiat minyak kelapa dara masih relevan digunakan dalam perubatan moden.
Mama Siti berharap dengan menambah minyak kelapa dara sebagai makanan tambahan boleh membantu meningkatkan kualiti kehidupan dan kesihatan kita.
Jumpa lagi dalam perkongsian yang seterusnya ya.

Dapatkan tips dan panduan kesihatan Mama dan Papa yang lain DISINI.


8 Cara Hilangkan Ketuat Ikut Petua Tradisional & Rawatan Pakar. Hati-Hati Ya Ibu Hamil!

Ketuat yang tidak serius selalunya tidak menyakitkan tetapi ia mengakibatkan ketidakselesaan pada individu. Selalunya ia tumbuh di bahagian kaki, jari tangan dan kadang-kala di bahagian muka. Tapi, apakah cara terbaik untuk hilangkan ketuat ni ya?
Rawatan yang akan Mama Siti kongsikan sangat mudah dan murah. Hanya perlu siapkan bahan-bahannya sahaja dan lakukan setiap hari.
Namun ada beberapa keadaan, ketuat masih belum berjaya ditanggalkan. Oleh itu, Mama Siti juga senaraikan cara hilangkan ketuat menurut doktor.
Ketuat? Apa Itu?

Kredit gambar: Freepik
Ketuat tumbuh pada lapisan luar kulit melalui virus yang dipanggil Human Papillomavirus (HPV). Ia ialah sejenis tumor kecil yang tidak berbahaya.
Ketuat atau kutil boleh hilang dengan sendirinya, namun ia memakan waktu yang lama hingga berbulan-bulan. Ketuat boleh tumbuh di bahagian yang mudah kelihatan seperti di kawasan muka.
Bagi sesetengah orang, ketuat di muka mencacatkan penampilan. Jadi mereka ingin mencari jalan menanggalkannya agar keyakinan kembali muncul.
Mari Mama Siti bantu anda dengan cara hilangkan ketuat dengan bahan dapur dan juga rawatan moden.
Cara Hilangkan Ketuat Dengan Hanya Menggunakan Bahan di Dapur
#1 Cuka Epal
Kredit gambar: Freepik
Cuka epal mempunyai rasa yang masam memandangkan ia mengandungi asid asetik. Asid ini mempunyai kepekatan yang tinggi.
Oleh itu, cara menghilangkan ketuat ialah dengan mencampurkan cuka epal dan air dengan ratio 2:1 atau 2 sudu cuka ditambah satu sudu air.
Kemudian redamkan kapas dan letakkan di ketuat. Balutkan dengan kain bersih dan tunggu sehingga tiga hingga empat jam.
#2 Bawang Putih
Kredit gambar: Freepik
Ekstrak bawang putih memang terkenal dalam rawatan jangkitan bakteria, kulat dan virus. Virus HPV ialah salah satu daripadanya.
Allicin yang ada dalam bawang putih mempunyai kesan mikrob iaitu tindak balas mikroorganisma halus seperti virus. Allicin memusnahkan enzim pada bendasing yang berbahaya.
Caranya adalah dengan mencampurkan satu ulas bawang putih dengan air dan sapukan di ketuat. Kemudian balut dan tunggu tiga hingga empat jam. Lakukan setiap hari hingga ketuat hilang.
#3 Kulit Buah Oren
Kredit gambar: Freepik
Kalau buahnya memberikan kita perlindungan antibodi, kulitnya pula bermanfaat untuk menghilangkan ketuat.
Caranya mudah sahaja, Mama hanya perlu gosokkan kulit oren pada ketuat setiap hari. Lama-kelamaan, warna ketuat berubah menjadi gelap dan akhirnya tanggal dengan sendirinya.
Kebiasaannya ia mengambil masa kira-kira dua minggu sahaja.
#4 Nanas
Kredit gambar: Freepik
Enzim bromelain dalam nanas ialah kuncinya. Enzim tersebut mencernakan protein seperti ketuat. Mama tidak perlu risau kerana ia hanya mencernakan kulit yang tidak diperlukan sahaja.
Sapukan jus nanas ke atas ketuat. Selain itu, Mama boleh gunakan buah nanas segar dan oleskan di ketuat itu. Lakukan secara rutin setiap hari.
#5 Lidah Buaya (Aloe Vera)
Kredit gambar: Freepik
Kadang-kala, ada rasa gatal di bahagian ketuat dan kulit di sekelilingnya. Jika keadaan itu berlaku, cepat-cepat sapukan gel lidah buaya untuk melegakan kegatalan.
Kandungan dalam lidah buaya mampu melawan patogen seperti virus HPV. Sapukan gel aloe vera setiap hari untuk menghilangkan ketuat.
Cara Hilangkan Ketuat Mengikut Rawatan & Tips Doktor
#6 Asid Salisilik
Kredit gambar: Sihat.Net
Salah satu rawatan paling berkesan menanggalkan ketuat. Ia melembutkan kulit yang membentuk ketuat.
Namun begitu, penggunaannya hanya boleh dikendalikan oleh orang yang bertauliah sahaja seperti doktor. Sebelum Mama ingin menghilangkan ketuat dengan asid salisik, pertama sekali perlu maklumkan kepada doktor dan ahli farmasi jika Mama;
Sedang mengandungMenyusukan anakMengambil ubat-ubatan lainAlahan ubat
PERHATIAN – Asid salisilik tidak boleh dipakai di bahagian muka!
#7 Cryotherapy (Pembekuan)
Kredit gambar: Pedcare
Kaedah menghilangkan ketuat yang seterusnya melibatkan cecair nitrogen. Cecair nitrogen boleh mencapai suhu sehingga -210℃.
Doktor akan meletakkan cecair nitrogen di bahagian ketuat selama beberapa saat. Ketuat akan melepuh kemudian dalam tujuh hingga 10 hari ketuat akan menjadi kepingan kuping. Akhirnya ia akan tanggal dengan sendirinya.
#8 Rawatan Laser
Kredit gambar: Freepik
Rawatan terkini menghilangkan ketuat. Melalui cara cauterizes, rawatan laser pulse-dye membakar saluran darah kecil di sekitar ketuat.
Tisu yang terjangkiti mati dan akhirnya tertanggal. Walaupun cara ini sangat berkesan, namun ianya menyebabkan kesakitan dan kesan parut.

Terdapat lima petua tradisional yang boleh kita DIY sendiri di rumah. Namun jika masih belum berjaya Mama tak perlu teragak-agak untuk berjumpa dengan doktor. Setakat ini ada tiga rawatan yang diyakini  mampu menghilangkan ketuat di anggota badan.
Di samping itu, Mama Siti sangat menyarankan Mama untuk terus berjumpa dengan doktor untuk mengubati ketuat atau kutil.
Lebih-lebih lagi jika ia muncul di bahagian sensitif seperti di kemaluan. Jangan risikokan diri Mama ya, lebih baik kita berjumpa dengan yang pakar. Jom baca cara hilangkan sakit gigi pula!

Dapatkan tips dan panduan kesihatan Mama dan Papa yang lain DISINI.


Take Note Papa. Ini Syarat-syarat Sah Aqiqah Anak Lelaki Yang Masih Ramai Tak Tahu

Majlis aqiqah merupakan salah satu daripada tujuh perkara sunnah sempena menyambut kelahiran cahaya mata bagi setiap umat Islam.
Aqiqah ialah penyembelihan haiwan ternakan. Kebiasaannya, daging sembelihan tersebut akan dimasak untuk dijamu kepada orang ramai. Selain itu, ia juga boleh diagihkan kepada golongan yang memerlukan.
Aqiqah bertujuan untuk menzahirkan rasa syukur ke hadrat ilahi kerana telah dikurniakan zuriat.
Sebagai Mama dan Ayah, kita disarankan untuk melakukan ibadah aqiqah pada tujuh hari pertama kelahiran anak. Namun, jangka masa tersebut boleh diperpanjangkan sebelum mereka aqil baligh.
Selepas anak-anak dewasa, mereka boleh melakukan aqiqah ke atas diri sendiri sekiranya berkemampuan. Bagi mak ayah yang ingin melakukan aqiqah untuk anak lelaki, berikut merupakan perkara yang anda perlu take note.
Syarat Aqiqah Anak Lelaki – Kambing, lembu, atau unta?

Kredit gambar: ainiqmy.blogspot.com
Memandangkan hadis naqli dari Aisyah R.Anha hanya menyebut tentang penyembelihan kambing, jadi bagaimanakah Islam membenarkan aqiqah dengan menyembelih lembu atau unta?
Imam Nawawi Rahimahullah menjelaskan dalam kitabnya Al-Majmu`,
Mazhab kami (iaitu Al-Syafi`e), dibolehkan aqiqah apa yang dibolehkan dengannya sembelihan dari jenis unta, lembu dan kambing dan ini adalah pendapat Anas bin Malik dan Malik bin Anas. Dihikayatkan daripada Ibn Al-Munzir daripada Hafsah binti Abd Al-Rahman bin Abi Bakr Al-Siddiq RA, tidak dikira aqiqah itu kecuali kambing.
Bagi aqiqah anak lelaki;
Kredit gambar: ninamirza.com
Kambing – Dua ekor.
Lembu, kerbau & unta – Dua bahagian untuk seorang anak. Ini kerana seekor lembu atau unta boleh dibahagikan sebanyak tujuh bahagian.
Bagi aqiqah anak perempuan;
Kambing – Seekor kambing.Lembu, kerbau & unta – Satu bahagian untuk seorang anak.
Untuk mengesahkan bahagian aqiqah tersebut, Mama boleh rujuk laman Pejabat Mufti Wilayah Persekutuan.
Daripada Ummu Kurzin R.Anha, bahawa Aisyah R.Anha memberitahunya:
أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ أَمَرَهُمْ عَنِ الغُلَامِ شَاتَانِ مُكَافِئَتَانِ، وَعَنِ الجَارِيَةِ شَاةٌ
Maksudnya: Sesungguhnya Rasulullah SAW menyuruh mereka untuk mengaqiqahkan dua ekor kambing yang serupa bagi anak lelaki dan seekor kambing bagi anak perempuan.
(Hadis riwayat Ahmad, Abu Dawud, al-Tirmidzi, Ibn Majah, al-Nasa’i dan al-Tabrani dan lain-lain)
Syarat Umur Haiwan Sembelihan Aqiqah
Kredit gambar: Islam Itu Indah
Menurut Prof. Dr Muhammad Al-Zuhaily, seorang pakar feqah kontemporari menyatakan bahawa syarat umur sembelihan binatang aqiqah sama seperti syarat sembelihan binatang korban.
Bagi aqiqah kambing dan lembu, usia mereka hendaklah mencapai dua tahun dan lebih. Manakala untuk unta, mestilah berumur lima tahun dan lebih.
5 Syarat Sah Aqiqah
Kredit gambar: EZ Qurban
Mama dan Ayah, sila ambil perhatian ya tentang syarat sah aqiqah ni. Dalam hukum syariat Islam, ada lima perkara yang kita perlu buat supaya ibadah tersebut diterima.
Sayanglah kan dah rancang dari lama, tiba-tiba kita terlepas beberapa hal penting yang membatalkan ibadah aqiqah tersebut.
Niat aqiqah ketika menyembelih
Ibu bapa atau tukang penyembelih hendaklah berniat mengaqiqahkan ke atas nama anak yang dihajatkan.
Binatang aqiqah berkaki empat
Hanya binatang berkaki empat yang diterima. Jadi, jelaslah disini ayam tidak boleh dijadikan aqiqah untuk anak.
 Memenuhi syarat sembelihan
Penyembelih: Islam, mumayyiz dan tidak dalam keadaan berihram.
Binatang: halal dimakan, mati dengan satu sembelihan, putus urat halkum dan marikh.
Alat sembelihan: Tajam dan selain gigi, tulang, kuku, rambut dan tali.
Binatang aqiqah cukup sifat: Sihat dan tidak cacat.
Binatang aqiqah cukup umur
Hikmah Melakukan Aqiqah Untuk Anak Lelaki Mahupun Perempuan

Sesungguhnya hanya Allah yang berkuasa mengizinkan sesuatu perkara berlaku di dunia ini. Justeru, ibadah aqiqah ialah salah satu cara menzahirkan rasa gembira kepada tuhan yang memudahkan urusan kelahiran buat Mama dan anak.
Seterusnya, sebagai Mama dan Ayah, kita akan selalu mendoakan yang terbaik buat anak-anak. Semoga dengan aqiqah yang kita lakukan itu dapat mengajak orang lain bersama-sama mendoakan cahaya mata kita menjadi seorang lelaki yang soleh.
Tambahan pula, majlis aqiqah yang dianjurkan diharap dapat mengeratkan lagi hubungan sesama tetangga dan saudara mara yang datang. Kita juga dapat memperkenalkan ahli baru dalam keluarga kepada rakan dan saudara.

Tingkatkan amal ibadah lain dengan panduan yang betul seperti dikongsikan DI SINI.


Pakaian Berbau? Cuba Check, Betul ke Cara Mama Cuci Mesin Basuh Tu? 8 Cara Yang Tip-top!

Kalau sebelum ini dah cuba satu cara tapi baju masih bau hapak lagi. Kali ini Mama Siti senaraikan lapan alternatif lain untuk mencuci mesin basuh Mama.
“Ada tak cara nak basuh ‘front load’ punya mesin basuh, Mama Siti? “
Ada, mestilah ada. Mama Siti ada tuliskan cara mencuci mesin basuh khas untuk front load di poin nombor empat.
Kenapa pentingnya cuci mesin basuh ni?
Dalam mesin basuh ada penapis. Kadang-kadang istilahnya ‘lint trap’ atau ‘filter’. Tujuannya untuk memerangkap kotoran yang bersaiz besar dan halus daripada baju-baju yang dibasuh.
Apabila telah terlalu banyak kotoran terperangkap, maka mana-mana bahan cucian dan pelembab pun tidak berkesan pada pakaian Mama. Kerana itulah, kadang kala pakaian Mama berbau hapak selepas dibasuh.
8 Cara Cuci Mesin Basuh (Menggunakan Pencuci Khas, Cuka dan Peluntur)
Melalui perkongsian Mohd Hamizan di laman facebook. Beliau berkongsi cara mencuci mesih basuh dari kotoran yang tersembunyi. Walaupun sudah hampir dua tahun perkongsian ini ditulis, tapi masih lagi relevan untuk diaplikasikan.
Langkah #1: Menggunakan Serbuk Pencuci Mesin Basuh
Pada mesin cuci Mama, pilih tub hygiene.

Kredit gambar: Mohd Hamizan
Apabila air memenuhi separuh bahagian mesin cuci, terus tuangkan serbuk pencuci mesin basuh – boleh didapati di pasaraya berdekatan atau secara atas talian. Mesin cuci akan berhenti seketika untuk kotoran bertindak balas dengan serbuk.
Kredit gambar: Mohd Hamizan
Tekan ‘pause’ dan biarkan mesin basuh berada dalam mode tersebut selama beberapa jam. Kemudian, cuci bahagian penapis supaya aliran air lancar dan lakukan pada setiap pusingan.
Kredit gambar: Mohd Hamizan
Kesemuanya ada tiga pusingan. Mama hanya perlu ulangi langkah tersebut sehingga mesin basuh Mama diyakini bersih. Setelah selesai buang semua habuk yang ada, Mama boleh hidupkan mesin basuh seperti basuhan baju yang normal tetapi tanpa pakaian, untuk memastikannya betul-betul bersih untuk cucian yang seterusnya.
Perlu diingat, proses mencuci mesin basuh ini memerlukan masa yang agak lama. Jadi pastikan Mama dan Ayah telah pun menyelesaikan segala kerja yang berkaitan dengan mesin basuh ya.
Langkah #2: Menggunakan Soda Bikarbonat + Cuka

Selain itu, Mama juga boleh ikut cara cuci mesin basuh dengan menggunakan bahan pembersih yang lebih mesra alam seperti soda bikarbonat dan cuka ini.
> Mesin Basuh Jenis Top Load

Berikut ialah cara agar mesin basuh Mama kembali menjadi bersih seperti awal-awal beli dahulu:
Buka bahagian penapis dalam mesin cuci.Bersihkan kotoran dalam penapis dan cuci dengan air bersih.Pasangkan kembali penapis ke tempat asalnya.Kemudian, campurkan soda bikarbonat dan cuka ke dalam tempat deterjen.Pada tetapan mesin basuh, pilih ‘tub cleaning’.Biarkan mesin basuh melakukan kerja pembersihan selama 30 minit.
> Mesin Basuh Jenis Front Load

Tuangkan setengah cawan baking soda ke dalam drum. Seterusnya masukkan satu cawan cuka ke dalam bahagian sabun pencuci. Pilih tetapan ‘clean tub’ Buat untuk pusingan kedua. Kali ini masukkan setengah cawan peluntur dalam tempat sabun dan bilasTempat letak sabun dan bekas softener pakaian hendaklah dicabut dan dicuci bersih
Langkah #3: Span, Kain dan Berus (Mesin Basuh Manual)
Kredit gambar: mStar
Bagi yang masih menggunakan mesin basuh manual di rumah, Mama boleh cuba cara bersih mesin basuh seperti di bawah:
Buka skru di bahagian tengah mesin basuh dengan screwdriver.Angkat penutup dengan screwdriver dari lubang tengah.Cuci kotoran dengan menggunakan span, kain atau berus yang bersesuaian.Selesai dicuci, pasangkan kembali penutup dan skru.
Selain daripada itu, Mama juga boleh cara mencuci mesin basuh seperti yang dikongsi Hani Mynis ini.
Beliau ada berkongsi tiga cara untuk mencuci mesin basuh – dari cara manual hingga cara automatik, dan dari masa pembersihan paling cepat hingga paling bersih.
Apa yang paling penting, setiap kali sebelum memilih mana-mana cara cucian, Mama perlu bersihkan lint trap atau penapis di bahagian dalam drum mesin basuh. Tujuannya supaya kotoran dapat disingkirkan secara keseluruhan.
Langkah #4: Tetapan ‘Tub Clean’
Kredit gambar: inimeeya.blogspot.com
Hidupkan mesin basuh dan pilih ‘Tub Clean. Manakala paras air hendaklah di paras paling tinggi.Masukkan pencuci pilihan.Biarkan mesin cuci melakukan kerjanya hingga selesai.Jika ada kotoran keluar, buangkan kotoran dari drum mesin basuh.Basuh persekitaran drum dan tempat bahagian sabun pencuci.Kemudian, bilaskan mesin basuh seperti mana Mama basuh baju, tetapi, biarkan mesin itu kosong.
Langkah #5: Tetapan ‘Soak’
Cucian mesin basuh dengan cara ‘tub clean’ yang mengambil masa kira-kira 90 minit:
Kredit gambar: AJ Madison
Hidupkan mesin basuh dan pilih program seperti berikut: Program (SOAK) – water level (HIGH) – START Masukkan pencuci pilihan.Selepas drum mesin basuh direndam selama 30 mini, ia akan secara automatik melakukan pusingan wash-rinse-spin selama 60 minit.Jika ada kotoran keluar, buangkan semuanya dari drum mesin basuh.Basuh persekitaran drum dan tempat bahagian sabun pencuci.Kemudian, bilaskan mesin basuh.
Perhatian: Apabila menggunakan cara cucian menggunakan cara ‘soak’, mesin basuh akan berhenti untuk beberapa ketika. Ini bermakna drum hanya akan bergerak setiap satu jam sekali.
Langkah #6: Secara Manual
Cucian mesin basuh dengan cara ‘soak’ mengambil masa kira-kira 114 minit:
Kredit gambar: Repair Aid
Hidupkan mesin basuh dan pilih program (WASH ONLY) – START.Masukkan pencuci pilihan.Selepas 20 minit, matikan mesin basuh dengan menekan OFF.Biarkan mesin basuh selama 30 minit hingga sejam.Lalu, buangkan air dari dalam drum mesin basuh dengan tetapan: POWER > PROGRAM (RINSE) > STARTBiarkan penutup mesin basuh terbuka. Apabila ada bunyi pada mesin basuh, tutup semula penutup mesin basuh.Jika ada kotoran keluar, buangkan semuanya keluar dari drum mesin basuh.Basuh persekitaran drum dan tempat bahagian sabun pencuci.Kemudian, bilaskan mesin basuh. Caranya pilih tetapan: POWER – PROGRAM (QUICK WASH) – WATER LEVEL (EXTRA LOW).
Langkah #7: Dengan Menggunakan Peluntur
Cucian mesin basuh dengan secara manual mengambil masa kira-kira 69 minit:
Pilih cucian air dengan suhu biasa atau air panas.Tuangkan peluntur di bekas peluntur dalam mesin basuh. Kemudian pilih tetapan basuhan secara automatik.Jika tidak tersedia bekas peluntur, Mama tuangkan sahaja ke dalam drum mesin basuh dengan ukuran kira-kira 125 ml peluntur.Selepas selesai basuhan. Lakukan bilasan tambahan dengan tetapan yang baru. Tujuannya agar tiada sisa peluntur yang tinggal dalam drum mesin basuh. Jika tidak, ia akan merosakkan baju Mama nanti.

Mencuci mesin basuh sangat penting agar pakaian Mama kekal berbau wangi. Tetapi yang paling utama ialah supaya semua baju yang dibasuh bersih dan tidak berbau hapak.
Namun, untuk mendapatkan mesin basuh yang bersih, kita perlu ikut cara yang betul. Pertama sekali, bersihkan bahagian penapis kemudian cuci drum mesin basuh. Akhir sekali, bilas drum sekali lagi dengan air bersih.
Jangan lupa untuk cuci bahagian luar mesin basuh tu juga ya. Hanya lap dengan kain untuk menghilangkan kotoran dan debu yang melekat. Barulah nampak baru!
Kalau satu cara belum mampu membuatkan pakaian Mama berbau wangi, Mama boleh cuba enam cara lain yang Mama Siti senaraikan di atas ya.

Ikuti tips dan panduan yang memudahkan kehidupan kita yang lain DI SINI.


Resepi Singgang Sotong Kunyit Selera Pantai Timur. Cuba Sekali, Pasti Nak Lagi!

Lauk masakan singgang memang terkenal di pantai timur. Ada yang masak pakai kunyit, ada juga yang lebih gemar warnanya jernih sahaja.
Kalau dulu, orang pantai timur sahaja yang pandai masak dan makan lauk singgang ni. Tapi sekarang orang dari negeri lain pun tahu juga buat sotong singgang ini.
Istimewa kali ini, Mama Siti bawakan kepada Mama semua resepi singgang sotong dengan kunyit. Kalau nak tahu menu singgang tu ada kunyit atau tidak, Mama perlu perhatikan warnannya.
Warna lauk singgang yang menggunakan kunyit berwarna kuning manakala yang tidak ditambah kunyit hanya berwarna jernih sahaja.
Resepi Sotong Masak Singgang

Kredit gambar: Dapurpts.com
Resepi Oleh: Malina Lina Pg
Bahan-Bahan Kisar
Cili MerahCili padiHaliaBelacanBawang MerahBawang PutihKunyit Hidup (Pilihan)
Bahan-Bahan Lain
SotongAsam KepingSerai (Diketuk)TomatoCili PadiAir Minyak GaramGula
Cara-Cara
Sediakan periuk dan tumis bahan kisar dan serai hingga agak garing.
Kredit gambar: Malina Lina Pg
Seterusnya, masukkan air, garam, perasa dan asam keping. Biarkan kuah mereneh.
Kredit gambar: Malina Lina Pg
Kemudian, barulah kita masukkan sotong.
Kredit gambar: Malina Lina Pg
Masukkan cili padi dan tomato dan terus tutup api. Resepi sotong masak singgang kita dah sedia untuk dihidangkan.
Kredit gambar: Malina Lina Pg
Tips Memasak Resepi Singgang Sotong
Pastikan air mereneh terlebih dahulu sebelum memasukkan sotong. Sotong yang dimasak terlalu lama akan mengecut dan hilang rasa aslinya. Kalau Mama lebih gemar lauk sotong singgang yang warnanya jernih, tidak perlu masukkan kunyit.
Sebagai penutup, Mama Siti harap resepi sotong singgang ini membantu Mama cuba resepi yang baru. Oh ya, kalau masih ada stok sotong dalam peti sejuk tu, apa kata Mama cuba pula resipi sotong masak kicap indian style ni. Cara masaknya pun tak kurang senang juga.
Dah cuba? Sedapkan rasanya? Sekarang dah ada menu baru dalam senarai memasak Mama!

Jom cuba pelbagai resepi menarik yang lain seperti yang dikongsikan DI SINI.


Ketahui 9 Jenis Keputihan Melalui Warna, Tekstur dan Baunya (Elakkan Penyakit Faraj)

Keputihan ialah situasi biasa yang berlaku kepada hampir semua wanita di dunia. Keputihan ialah normal dan tidak mendatangkan bahaya. Namun ada keadaan di mana keputihan menjadi abnormal disebabkan beberapa faktor.
Mengetahui jenis-jenis keputihan menjadikan kita lebih cakna dengan perubahan sistem biologi tubuh badan. Tahukah Mama, tekstur dan warna keputihan boleh menjadi petanda seseorang mengalami kanser serviks atau jangkitan bakteria?
Semua Perempuan Ada Keputihan?

Kredit gambar: detikHealth
Secara medikal, penyebab keputihan ialah kerana dua faktor. Pertama, fisiologi iaitu disebabkan oleh perubahan hormon dalam badan. Contohnya, stres, hamil, haid dan kesan sampingan pil pencegah kehamilan.
Kedua, keputihan didorong oleh faktor patologi. Ianya disebabkan oleh kesihatan seseorang wanita. Keputihan bagi individu ini selalunya berbau, perbezaan warna serta gatal di bahagian vagina.
Jenis-Jenis Keputihan
Berikut merupakan jenis keputihan dari segi warna, tekstur dan bau yang wanita harus tahu:
#1 Keputihan Warna Kelabu
Kredit gambar: SehatQ
Mama tolong berjaga-jaga ya jika keputihan berwarna kelabu. Keputihan yang berwarna kelabu ialah abnormal. Berkemungkinan seseorang sedang dijangkiti penyakit vaginosis bakterialis.
Keputihan berwarna kelabu disebabkan oleh beberapa faktor seperti memiliki lebih dari satu pasangan seksual, membersihkan vagina dengan cecair pembersih dan faraj tidak mempunyai bakteria baik.
Selain itu, tanda-tanda yang jelas ialah dari segi baunya. Keputihan akan berbau amis dan rasa pedih semasa kencing.
#2 Keputihan Seperti Putih Telur
Kredit gambar: Orami
Keputihan dengan ciri-ciri seperti putih telur iaitu licin dan berlendir. Ia ialah jenis keputihan yang normal dan tidak perlu dibimbangkan.
Keputihan jenis ini ialah tanda seseorang menghampiri waktu subur. Waktu subur atau tempoh ovulasi berlaku pada hari ke 12 hingga 16 bagi kitaran haid 28 hari.
#3 Keputihan Warna Hijau
Kredit gambar: Freepik
Ambil perhatian jika Mama sedang mengalami situasi ini. Keputihan berwarna hijau menandakan faraj dijangkiti penyakit. Keputihan jenis ini tidak normal bagi wanita.
Lebih membimbangkan kalau Mama mendapati terdapat bau busuk, berkemungkinan ia sebagai petanda penyakit trikomoniasis.
#4 Keputihan Warna Putih
Kredit gambar: Alodokter
Pada asasnya keputihan jenis ini ialah normal. Ia akan berlaku pada awal dan akhir kitaran haid setiap bulan.
Namun begitu Mama perlu segera dapatkan rawatan jika keputihan disertai dengan rasa gatal, berlendir dan tebal. Ciri-ciri itu tadi ialah tanda-tanda jangkitan yis.
Ada keadaan lain seseorang mungkin akan mengalami keputihan yang berbau busuk, sakit punggung dan rasa tidak selesa di sekitar faraj.
#5 Keputihan Jernih dan Cair
Kredit gambar: centradaemsi.pt
Antara jenis keputihan yang normal. Hampir semua wanita yang mengalami menstruasi pernah mengalami keputihan yang jernih dan cair.
Keputihan jenis ini boleh berlaku pada bila-bila masa terutamanya ketika seseorang selesai melakukan aktiviti berat.
#6 Keputihan Kering
Kredit gambar: Kamini.Id
Kebiasaanya berlaku pada tujuh hari sebelum dan selepas datang bulan. Memandangkan ia tidak berlaku dalam kitaran ovulasi jadi kebarangkalian untuk hamil ialah kurang.
Teksturnya yang kering dan melekit menyukarkan hubungan seksual bersama suami dan isteri. Keputihan kering berperanan untuk menghalang sperma dari memasuki rahim.
#7 Keputihan Berbau
Kredit gambar: Tirto.ID
Kebanyakkan keputihan ialah normal tetapi ambil perhatian jika seseorang mendapati ada bau berbeza dari kebiasaan. Segera ambil langkah perawatan di klinik dan hospital.
Mama mungkin mengalami masalah kesihatan di bahagian vagina seperti keradangan pinggul atau inflamasi pinggul.
#8 Keputihan dan Gatal
Kredit gambar: theAsianparent
Kegatalan di bahagian vagina sememangnya mengakibatkan ketidakselesaan. Mana tidaknya, ia mengganggu pergerakkan seseorang contohnya ketika sedang berjalan dan melakukan pekerjaan.
Keputihan yang disertai dengan gatal ialah tidak normal. Dapatkan rawatan doktor segera. Keputihan seperti ini akan diberikan ubat anti kulat, antibiotik dan anti parasit.
Sepanjang anda mengalami kegatalan di bahagian vagina, sebaiknya tangguhkan hubungan seksual dan fokus merawat masalah keputihan dahulu.
#9 Keputihan Perang
Kredit gambar: CNN Indonesia
Biasanya berlaku selepas kitaran haid wanita telah habis. Sebagai contoh, Mama mengalami keputihan berwarna perang pada hari ke lapan.
Mama tidak perlu risau kerana keputihan jenis ini ialah normal dan tidak berbahaya. Sebenarnya ia ialah cara membersihkan faraj selepas haid.

Terdapat sembilan jenis keputihan yang berbeza. Tekstur, warna dan bau perlu diambil perhatian.
Kegagalan mendapatkan rawatan segera mungkin mengakibatkan penyakit di bahagian faraj. Oleh itu, jika terdapat perubahan pada keputihan, segera rujuk artikel ini dan berjumpa dengan doktor jika perlu.
Semoga perkongsian ini bermanfaat untuk Mama dan anak-anak perempuan Mama.

Dapatkan tips dan panduan kesihatan Mama dan Papa yang lain DI SINI.


Awas Mama! Penyakit Bawaan Lipas dan Cara Menghapuskannya Dengan Paling Berkesan

Sebelum Mama nak tahu cara-cara hapuskan lipas, mari ketahui dahulu kenapa serangga perosak ni sebenarnya sangat bahaya kepada manusia.
Lipas memiliki protein atau allergen yang di bahagian badan, najis dan air liur. Allergen mengakibatkan seseorang mengalami alergi. Lebih membimbangkan jika ada gejala yang lebih berbahaya dan berpenyakit.
Jadi, kita harus membunuh lipas sebelum ia memudaratkan kesihatan kita. Oh ya, selain di rumah, serangga perosak ini juga boleh membiak dalam kereta tau.
Tabiat makan dan membiarkan sisa makanan dalam kereta berkemungkinan menyumbang kepada habitat lipas.
Penyakit Bawaan Lipas

Kredit gambar: Aiken Pest Control
#1 Cholera
Lipas sebagai perumah bagi bakteria Vibrio cholerae menyebarkan penyakit ini dengan mencemari permukaan dan makanan. Rekod sains menunjukkan bakteria ini masih hidup dalam najis manusia 10 hari selepas dijangkiti.
#2 Kusta
Agen utama pembawaan penyakit kusta ialah najis lipas. Ia menyababkan kerosakkan pada kulit, saraf, mata dan kecacatan.
#3 Salmonellosis
Mempunyai gejala yang serupa dengan keracunan makanan. Contohnya, cirit-birit, deman dan muntah. Lipas menyebarkan penyakit salmonellosis melalui bakteria Salmonella [sp.]
#4 Demam Kepialu (Typhoid Fever)
Selalunya berlaku di negara membangun dengan sistem sanitasi dan akses air bersih yang terhad. Setakat ini, penyakit demam kepialu telah menjangkiti hampir 21.5 juta orang setiap tahun.
#5 Asma
Berpunca dari zarah halus yang terdapat pada lipas yang tersebar diudara. Orang yang menyedut udara yang tercemar oleh zarah lipas itu mencetuskan sistem pernafasan manusia.
#6 Wabak
Antara gejala wabak penyakit bawaan lipas ialah:
Pembengkakan Nodus LimfomaMenggigilKekejangan OtotDemam Panas
Lipas, Nyah Kau! Cara Hapuskan dan Halau Serangga Perosak Ini
Kredit gambar: CBS News
Baiklah, mari Mama Siti kongsikan sembilan cara paling berkesan halau dan bunuh serangga perosak ini. Nak guna cara semula jadi boleh, nak guna bahan kimia pun boleh. Ha, nak DIY racun serangga pun ada tau!
#1 Ubat Gegat
Kredit gambar: BC Pest Control
Sebab-sebab serangga perosak ini tidak menyukai ubat gegat adalah kerana baunya. Ubat gegat atau istilah saintifiknya naftalena (C10H8) mengeluarkan bau yang cukup kuat bagi seekor lipas iaitu sebanyak 0.08 ppm mass.
Namun begitu, jangan lupa kalau lipas ada sepasang sayap yang membolehkannya terbang. Jadi, Mama kena bijak susun strategi macam mana nak bunuh serangga perosak ini dengan menggunakan ubat gegat.
Contohnya, letakkan ubat gegat di kawasan yang tertutup seperti dalam almari dan kabinet dapur. Cara ini juga mungkin boleh diaplikasikan di boot kereta.
Perhatian: Kawal tempat Mama meletakkan ubat gegat dari capaian bayi dan kanak-kanak.
#2 Baik Pulih Kebocoran Air
Kredit gambar: Prevention.com
Paling penting dan utama. Serangga perosak ini ada ‘superpower’ bertahan hidup tanpa makanan dan hanya minum air selama satu bulan.
Oleh itu, membaiki paip yang bocor ialah langkah yang sangat diperlukan untuk menghalangnya membina habitat mereka di rumah kita.
#3 Baking Soda + Gula

Alternatif seterusnya memerlukan Mama menyediakan dua bahan iaitu baking soda dan gula. Cara penyediaannya mudah sahaja ialah mencampurkan kedua-dua bahan tersebut dengan ratio 1:1.
Sediakan bekas, kemudian letakkan satu sudu baking soda kemudian tambahkan satu sudu gula.
Gula berperanan sebagai umpan manakala baking soda bertindak sebagai alat membunuh serangga perosak ini.
#4 Serai, Pandan dan Lemon

Hiriskan serai dan lemon kemudian letakkan di kawasan tumpuan lipas. Bagi daun pandan pula, boleh dipotong kecil atau ikat dan letak di ruangan kegemarannya.
Apabila serai, pandan dan lemon sudah kering, segera gantikan dengan yang baru. Ulang langkah ini hingga serangga perosak ini tidak kelihatan lagi.
#5 Spring Cleaning

Mungkin betul juga tu Mama. Mungkin kita perlu bersihkan rumah secara keseluruhan. Setiap ruang dalam rumah kita harus bersihkan, termasuklah bahagian luar rumah.
Maklumlah serangga perosak ni sangat sukakan kawasan kotor seperti sisa makanan. Oleh itu, apa kata Mama mulakan dari bahagian dapur.
Bersihkan tumpahan makanan di permukaan lantai, dapur memasak dan sudut-sudut yang jarang dicapaiLap periuk, kuali dan alatan memasak yang berminyakSerdak di pembakar rotiTutup kotak makanan dan bijirinCuci di sekitar kawasan tong sampah
Tujuannya supaya tidak menarik perhatian serangga perosak yang akan mencemarkan kebersihan di bahagian dapur.
#6 Racun Serangga

Ada banyak jenama dan jenis racun serangga di pasaran sekarang. Setiap satu ada kelemahan dan kelebihannya masing-masing.
Jenis semburan paling mudah digunakan. Caranya hanya semburkan pada lipas jika kelihatan kelibatnya di kawasan rumah.
Manakala jenis serbuk pula bertahan untuk jangka masa panjang selagi serbuk halau lipas masih berada di tempat itu.
#7 Air Sabun
Kredit gambar: bughousepestcontrol.com
Cara ketujuh yang efektif membunuh lipas ialah dengan sabun dan air. Oh ya, botol semburan pun diperlukan.
Caranya campurkan air sabun dan isi dalam botol semburan. Selepas itu, semburkan pada lipas.
Air sabun melemaskan lipas melalui liang pernafasannya. Akhirnya lipas akan mati dalam beberapa minit.
#8 Perangkap Lipas
Mula-mula sekali campurkan minyak, marjerin dan susu pekat dan letakkan di dalam satu bekas.
Kemudian, letakkan bekas di tempat tumpuan lipas dan biarkan semalaman. Keesokan harinya, ambil bekas tersebut dan buangkan lipas yang terperangkap.
Susu pekat itu menarik perhatian atau dijadikan umpan manakala minyak dan marjerin bertujuan untuk menyukarkan pergerakkan lipas.
Tekstur minyak yang licin menyebabkan mereka susah melepaskan diri dan akhirnya terperangkap dalam perangkap lipas.
#9 Khidmat Profesional
Kredit gambar:Realview
Kalau rumah anda ada terlalu banyak lipas dan bilangannya sudah tidak terkawal, lebih baik dapatkan khidmat pembasmi serangga perosak.
Mama Siti cadangkan untuk Mama dan Ayah dapatkan maklumat terlebih dahulu tentang sesebuah syarikat itu. Jika didapati pakej dan kaedah yang disediakan bersesuaian dengan rumah Mama, barulah boleh diteruskan.
Mama Siti cuma risau kalau-kalau perkhidmatan yang dijalankan tidak bertauliah dan menghalau lipas dengan semberono sahaja. Contohnya, tidak peka dengan bahan kimia yang digunakan.
Kesimpulannya,
Lipas berbahaya bukan sebab badannya sahaja. Air liur dan najisnya pun mengganggu kesihatan manusia.
Nasib baik ada sembilan cara halau dan hapuskan lipas dari rumah, pejabat dan kereta kita. Mama Siti paling suka cara hirisan serai, lemon dan pandan. Baunya pun wangi kan.
Kalau Mama nampak ada lipas, cepat-cepat buat sembilan langkah bunuh serangga perosak yang Mama Siti kongsikan ni ya. Jangan lambat-lambat, nanti lagi banyak lipas membiak.  Jom baca cara-cara untuk halau lipan pula!

Ikuti tips dan panduan yang memudahkan kehidupan kita yang lain DI SINI.


Doa Solat Hajat dan Cara Menyusun Doa Yang Betul, Agar Mudah Makbul

Bila kita ada hajat besar dalam hati, seboleh-bolehnya kita nak benda itu jadi kenyataan kan. Segala usaha kita dah buat tetapi yang izinkan sesuatu perkara berlaku cuma Allah SWT saja kan, Mama. Sebab itulah adanya solat sunat hajat dan doa yang khusus.
Solat dua rakaat yang didirikan demi mengharapkan pertolongan Allah memustajabkan doa kita. Baginda ada bersabda;
“Sesiapa yang mempunyai hajat kepada Allah SWT atau kepada seorang manusia, maka hendaklah ia berwuduk dengan sebaik-baiknya kemudian dia bersolat dua rakaat”
(Riwayat At-Tarmizi)
Doa Yang Dibacakan Selepas Solat Hajat
Bagi mereka yang sering mengerjakan solat hajat, bolehlah Mama dan ahli keluarga membaca doa ini:

Kredit gambar: voize.my
Doa Solat Hajat Dalam Rumi:
 ‘Laa ilaha illallohul hakiimul kariim. Subhaanallohi robbil ‘arsyil ‘azhiim. Alhamdu lillaahi robbil ‘aalamiin. As aluka muujibaari rohmatika wa ‘azaa-ima maghfirotika wal ghoniimata ming kulli birri wassalaamata ming kulli itsmin Laa tada’ lii dzamban illa ghofartahu walaa hamman illaa farojtahu walaa haajatan hiya laka ridhon illa qodhoitahaa yaa arhamar roohimiin’
Maksudnya: Tidak ada Tuhan kecuali Allah. Tuhan yang Maha Penyantun lagi Maha Pemurah. Maha Suci Allah, Tuhan Pemilik ‘Arsy yang Maha Agung. Segala nikmat karunia hanyalah milik Allah. Penguasa alam semesta. Aku mohon kepada-Mu (dengan amat sedih) untuk mendapatkan kepastian rahmat-Mu, kepastian ampunan-Mu, keberhasilan untuk mendapatkan kebaikan, dan keselamatan dari setiap dosa. Janganlah Engkau biarkan satu dosa pun pada diriku, melainkan Engkau beri pengampunannya. Janganlah Engkau biarkan satu pun kesulitan, melainkan Engkau singkirkan dia, tiada kebutuhan yang Engkau reda, melainkan Engkau penuhi (untukku), wahai (Tuhan) yang Maha Pemurah lagi Maha Belas Kasih.
Berdoa Semasa Sujud Terakhir
Kredit gambar: Ydsf.org
Merujuk kepada Pejabat Mufti Wilayah Persekutuan, setiap sujud dalam solat-solat kita ialah peluang untuk berdoa kepada Allah. Itulah waktu dimana seorang hamba berada paling dekat dengan tuhannya.
Daripada Abu Hurairah, bahawa Rasulullah SAW bersabda:
أقرب ما يكون العبد من ربه وهو ساجد ، فأكثروا الدعاء
Maksudnya: “Keadaan yang paling dekat seseorang hamba dengan Tuhan-nya ialah ketika dia bersujud. Maka perbanyakkanlah berdoa (pada waktu sujud).”
(Riwayat Muslim dan al-Nasaie)
Zikir dan Bacaan Sebelum Berdoa Hajat
Kredit gambar: Utara Times
Mulakan dengan istighfar –  Allah memperkenankan doa hamba-hambaNya. Namun terlebih dahulu seorang hamba itu harus memberikan hak Allah daripada diri mereka.
Contohnya melakukan kebaikan dan menjauhkan kemungkaran. Istighfar membuka banyak jalan keluar bagi masalah manusia.
Jadi, sebelum kita memohon sesuatu hajat, baik kita minta maaf dekat Allah dulu.
Berselawat – Nabi Muhammad SAW ialah kekasih Allah. Dia insan yang sangat dicintai Allah. Mana mungkin Allah abaikan doa dari orang yang berselawat kepada individu yang sangat istimewa itu.
Ubay bin Ka’ab juga pernah berkata:
Wahai Rasulullah, bagaimana pandangan kamu sekiranya aku jadikan seluruh doaku untuk berselawat kepadamu? Rasulullah bersabda, “Jika begitu, Allah akan mencukupkan apa yang kamu inginkan dari urusan dunia dan akhiratmu dan diampunkan dosamu.” – HR Ahmad dan Tirmidzi
Membaca Al-Fatihah – Surah ini tidak diletakkan pada permulaan al-quran dengan sia-sia. Surah Al-Fatihah ada petunjuk, kesyukuran pengharapan serta banyak lagi kelebihan.
Fadhilat Solat Hajat

Berasa tenang setelah bebanan disampaikan kepada Allah SWT.
Minda dan hati kita jadi lebih rileks. Setidaknya, sekarang kita mulai sedar Allah akan takdirkan kita dengan sesuatu yang baik.
Menjadi lebih ikhlas menerima ketentuan Allah.
Ada keadaan dimana permintaan kita tidak diperkenankan Allah. Mungkin kita boleh tukar persepsi ini kepada sebenarnya Allah sedang melindungi kita terhadap sesuatu keburukkan.
Allah ada berfirman,
Kredit gambar: Pinterest
Permohonan dimakbulkan Allah SWT.
Sememangnya inilah harapan ini. Semoga apa yang kita minta sama seperti apa yang Allah takdirkan nanti.
Kita ni manusia yang lemah, sentiasa perlukan pertolongan Allah. Doa hajat buatkan kita sedar yang kita tak ada kuasa apa-apa.

Ada dua waktu yang boleh kita panjatkan doa selepas solat hajat. Pertama ketika sujud dan yang kedua ketika selesai solat.
Manakala, sebelum berdoa selepas solat kita hendaklah beristighfar, berselawat dan membaca al-fatihah dahulu. Biarlah susunan doa kita lebih cantik dan tersusun. Kita puji Allah dan Rasul dulu baru kita bagitahu hajat kita kan, Mama.
Mama Siti harap doa-doa Mama dikabulkan. Semoga Allah berikan jalan untuk merealisasikan apa pun impian Mama.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Doktor Kongsi Kes Isteri Mengalami Sesak Nafas Dan Luahan Penat Lelah Seorang Wanita

Lately ni, ramai suri rumah, ibu bekerja ataupun siapa sahaja yang bergelar ibu meluahkan di Instagram anonymous question untuk rant ataupun luahkan perasaan mereka sebagai ibu yang sedang mengalami burnout.
Melalui Twitter seorang doktor kongsikan pengalaman merawat seorang ibu, wanita 30-an, yang tiada sejarah penyakit, mengalami sesak nafas atau lebih dikenali sebagai Glasgow Coma Scale (GCS) full.
Berikut merupakan perkongsian Dr Samhan yang boleh dijadikan pengajaran buat kita.

Dengan keadaan yang pagi yang sunyi bertemankan lampu malap, pukul 3 pagi doktor dapat panggilan daripada si suami, mengatakan isterinya sesak nafas secara tiba-tiba. Apabila tiba di rumah mereka, isterinya kelihatan seperti tercungap-cungap dengan keadaan berpeluh.
“Puan, tarik nafas dalam-dalam, hembus perlahan-lahan”.
Cerita doktor disambung lagi dengannya dengan memantau kandungan oksigen wanita tersebut. Apabila ambil suhu badannya, ia 37 darjah celcius dan tekanan darah pun normal. Doktor mulai tanya masalah wanita tersebut “Apa dah jadi ni puan? Cuba cerita”.
Bermula dari situ wanita luahkan perasaannya.
“Saya stress. Kerja di ofis banyak. Bos selalu pressure minta siapkan cepat. Di rumah nak urus anak-anak. Melayan suami lagi”. Dia mula bercerita sambil genggam tangan MA perempuan. Panjang lebar dia bercerita. Macam tak jumpa noktah.
Setelah beberapa ketika berada di rumah pesakit dan mendengar luahannya sehingga jam 5 pagi, pasukan perubatan bimbang jika mereka mempunyai kes lain.
Pesakit wanita itu pula daripada terbaring, akhirnya sudah boleh duduk dan pasukan perubatan pun meminta diri untuk beransur keluar meneruskan tugasan yang lain dan masalah pun telah selesai.
Sambung pesakit wanita itu,
“Terima kasih lah sanggup datang. Maaflah kalau terpaksa tadah telinga. Tadi rasa macam pikul batu besar. Sekarang memang dah lega sangat”.

Melalui pengalaman mengendalikan kes ini, Dr Samhan highlight bahawa Mama perlu release stress dengan meluahkan perasaan Mama.
Cara hilangkan stres adalah dengan meluahkan apa terpendam. Stres perlu dialirkan dan diluahkan kerana nanti bimbang ia akan makin melarat. Seterusnya akan memudaratkan diri kita sendiri.
Mengikut kajian, wanita perlu berbicara dianggarkan 25,000 patah kata sehari berbanding lelaki hanya 7,000 perkataan sahaja.
Nasihat saya pada suami, pinjamkan telinga dan bahu kalian. Biarkan mereka berbicara dan habiskan kuota patah perkataan dengan tenang.
Sampai macam tu sekali sakit dia. Mama Siti pun takut bila sakit yang serius macam ni.  Mama tahu tak sebenarnya kita PERLU bercakap 25,000 perkataan dalam sehari?
Jom kongsikan pada orang lain kerana rupanya masih ramai suami yang lupa tanggungjawabnya dimana mereka yang sukar nak faham isteri dan ENGGAN dengar luahan perasaan isteri.
Kredit: Twitter Dr Ahmad Samhan
Tips Untuk Ringankan Beban Mama
Alang-alang tu jom la tengok tips untuk ringankan beban Mama. Cik suami pun jangan la nak tunggu isteri je buat kerja. Berdua kan lebih baik untuk meringankan beban! Dr Redza Zainol kongsikan tips yang sangat mudah dan boleh digunakan hingga akhir hayat bersama.
Jom baca di bawah~

Bila isteri berkongsi tentang masalah yang dia hadapi di tempat kerja atau masalah dengan kawan, suami tak perlu pun bagi solusi. Kebanyakan masa, cukup sekadar mendengar. Iyakan apa yang isteri rasa.
Seorang sahabat saya pernah kata, perkahwinan ni bukanlah projek yang perlu disiapkan atau masalah yang perlu diselesaikan. Dia kata lagi,
Dah habis mendengar tu, suami jangan diam je. Bagitau apa yang suami rasa.Contohnya:“Saya rasa tak patut dia buat macam tu kat awak”.“Saya rasa apa yang awak buat tu dah betul”.Biar isteri rasa tindakan dia betul. Menangkan pihak isteri kita.Selesai. Ulang dan ulang cara ni hingga akhir hayat bersama.
Kredit: Facebook Dr Redza Zainol
Haa, simple je kan tips dari pada Dr Redza? Jika tidak pernah buat sebelum ini, boleh la cuba-cuba lepas ini! Ingat dalam keluarga yang bahagia, perlu persefahaman dan kerjasama! Mama Siti harapkan the best sahaja untuk Mama dan Papa. Jaga kesihatan ya, Mama!
Kehidupan berumah tangga ni memang pasang dan surutnya Kadang-kadang kita berada di atas, kadang-kadang di bawah. Tetapi dengan kerjasama dan fahaman daripada pasangan yang memahami, tiada apa yang boleh menghalang Mama untuk jadi bahagia sepanjang hayat.

Dapatkan tips dan panduan kesihatan Mama dan Papa yang lain DISINI.


30 Idea Hadiah Untuk Pengantin Baru (Paling Berguna Lepas Kahwin)

Nak bagi apa ni untuk pengantin? Pinggan mangkuk? Atau set hiasan rumah?
Apa yang difikirkan tu Mama, mari sini Mama Siti bantu dengan 30 idea hadiah untuk pengantin baru. Pastinya semua haidah ini bermanfaat buat pengantin gunakan lepas majlis kahwin nanti tau.
Silap-silap boleh tahan sampai ada anak. Ha, banyak kan pahala Mama. Dari yang harga murah sampai yang mahal, semua ada dalam perkongsia Mama Siti kali ini.
Idea Hadiah Perkahwinan Untuk Pengantin
Vakum Tanpa Wayar

Kredit gambar: Adobe Stock
Kerja-kerja pembersihan rumah jadi lebih mudah sebab tak perlulah sambungkan wayar ketika membersihkan ruang tamu dan bilik.
Pengisar Buah-Buahan (Juicer)
Bila kawan kita dapat hadiah juicer, senang mereka nak hidangkan air istimewa bila ajak kawan-kawan datang rumah nanti kan.
Set Pisau
Kredit gambar: Seoko SDN BHD
Mula-mula kahwin ada pasangan yang tinggal di rumah yang masih kosong. Belum cukup peralatan rumah. Set pisau pelbagai saiz macam ini memudahkan mereka memasak di dapur.
Set Kutleri
Sama juga dengan set pinggan, mangkuk dan sudu, garfu. Bila dapat satu set, cantik lah kalau nak susun dalam kabinet dapur tu kan.
Periuk Nasi Automatik
Paling berguna untuk orang berkeluarga. Dulu masa bujang, banyak beli saja lauk. Sekarang dah berkeluarga, lebih jimat masak sendiri.
Pengisar (Blender)
Kredit gambar: SMEG Malaysia Online
Nak kisar bawang, nak kisar cili, nak buat sambal belakang atau menu sambal belado. Semuanya perlukan pengisar, kalau nak guna lesung batu, boleh juga tapi lambat lah nanti.
Jam Dinding
Jam diperlukan dirumah untuk melihat masa dan juga sebagai hiasan tambahan. Tak rugi sebenarnya bagi hadiah perkahwinan jam dinding sebab banyak lagi bilik yang perlukan masih kosong tiada hiasan.
Lampu Hiasan
Kalau Mama tahu citarasa kawan Mama tu lagi bagus. Sebabnya Mama tahu konsep hiasan rumah yang dia berkenanan. Bolehlah belikan lampu hiasan sebagai hadiah perkahwinan.
Alatan Sukan
Kredot gambar: Yoga Mat
Macam tak ada kena mengena, tapi bermanfaat sebenarnya. Lagi-lagi kalau pasangan pengantin sejenis yang sibuk bekerja tapi mementingkan aspek kesihatan. Mereka sangat menghargai hadiah seperti ini.
Cerek
Pasangan yang baru berkahwin, lebih baik simpan duit tu untuk hal-hal yang lebih penting. Daripada melanggan pelan penapis air, baik kita masak air panas sendiri kan. Jimat duit bulan-bulan.
Buku dan Majalah
Hadiah yang ni Mama Siti suka. Ambil peluang ini untuk hadiahkan bahan bacaan yang berunsurkan perkahwinan dan keluarga. Mana tahu kita dapat saham pahala juga kan.
Permaidani
Kredit gambar: Shopee Malaysia
Satu lagi hiasan rumah yang sangat membantu pengantin baru. Rumah baru yang masih tiada sofa, baik kita alaskan dengan permaidani kan.
Set Cadar
Mama Siti suka kalau orang bagi hadiah set cadar ni. Bila sarungkan dekat tilam akan teringat orang yang bagi tu. Mulalah imbas balik memori dengan kawan yang bagi hadiah set cadar tu.
Bantal
Kredit gambar: Suhaidaaziz.onpay.my
Tak lengkap set cadar kita kalau tak ada bantal tambahan sekali. Kalau pengantin dah ada set tilam dan bantal sendiri, hadiah bantal tu boleh digunakan bila ada saudara mara yang datang tumpang tidur rumah nanti kan.
T-Shirt Sedondon
Lepas majlis perkahwinan, selalunya pasangan pengantin akan pergi berbulan madu. Kalau ada baju sedondong barulah nampak serasi.
Kelengkapan Ibadah
Kredit gambar: Galeri AdDeen
Hadiah ini pasti menjadi hadiah bermakna buat pasangan pengantin serta menambah koleksi peribadi mereka.
Meja Kopi
Jarang kan kita dengar orang bagi meja sebagai hadiah perkahwinan. Kita jadilah unik, lain dari yang lain. Barulah orang ingat kita kan.
Pakej Bulan Madu
Kalau ada rezeki lebih dan pasangan pengantin ialah kawan baik Mama, hadiah pakej bulan madu ialah yang terbaik.
Bingkai Gambar
Boleh letakkan gambar perkahwinan dalam bingkai gambar tu nanti. Bingkai gambar boleh dijadikan hiasan tambahan ruang rumah pengantin.
Baucar Membeli Belah
Mama juga boleh bagi kebebasan kepada pasangan pengantin untuk pilih barang apa yang mereka suka. Hadiahkan baucar beli-belah di kedai kegemaran mereka, biar nanti mereka pilih sendiri.
Diffuser
Kredit gambar: Shopee
Fungsi diffuser ada pelbagai. Mewangikan ruangan, menenangkan mood dan banyak lagi. Pasangan baru berkahwin ni banyak benda baru mereka perlu lalui, jadi diffuser sangat membantu.
Rak
Mama Siti tak kan nak bawa rak besar-besar tu pergi majlis perkahwinan?
Bukan lah Mama, sekarang kan dah banyak set pasang sendiri. Mama belikan je macam yang IKEA selalu jual tu.
Tudung Saji
Kredit gambar: Hizarahome
Tudung saji moden sekarang dah tak macam dulu. Rekaan terbaru Mama Siti nampak sebelum ni ada tudung saji yang bertingkat-tingkat. Bahannya pula lebih tahan lasak.
Kad Netflix
Kredit gambar: Soya Cincau BM
Wah, ini lain dari yang lain. Hadiahkan kad Netflix untuk pengantin. Betul juga kan, kalau semua orang ada idea yang sama nak bagi peralatan dapur, nanti sampai tak terguna pula. Ada Netflix, boleh santai-santai lepas majlis nanti kan.
Hamper Makanan
Untuk hadiah hamper makanan ini, anda boleh beri bahan masakan yang tahan lama dan boleh disimpan untuk digunakan pada masa akan datang
Mesin Kopi
Kredit gambar: Have Halal Will Travel
Idaman buat penggemar kopi. Pagi-pagi kalau tak dapat kopi, tak lengkap hari mereka. Hadiah ini akan jadi sangat bermakna buat pasangan yang kedua-duanya sukakan kopi.
Set Baju Tidur
Lepas kahwin ni lah pengantin nak kenal lebih dekat pasangan masing-masing kan. Orang kata lepas kahwin lah baru tahu karakter sebenar pasangan. Bila pakai baju sedondon, pengantin boleh tahu warna kegemaran masing-masing dan bahan yang mereka selesa.
Aksesori Bilik Mandi
Kredit gambar: Alibaba.com
Antara hadiah perkahwinan yang boleh dipertimbangkan. Selain susun atur rumah, susun atur di bilik mandi pun perlu tau. Bila cantik dan kemas baru rasa nyaman nak bersihkan diri.
Set Tudung
Sekarang dah banyak jenama yang menawarkan set tudung dengan kotak sekali. Cantik, kemas dan eksklusif. Mama boleh dapatkan serendah RM 50 sahaja tau.
Beg Bagasi
Kredit gambar: Kosmo Digital
Mama Siti, kita nak bagi hadiah perkahwinan kan, kenapa beg bagasi?
Sebab lepas kahwin, mungkin pengantin perlu berulang alik ke rumah mertua. Jadi mereka perlukan beg simpanan pakaian. Beg bagasi lah jawapannya.
Dalam banyak-banyak idea hadiah untuk pengantin tadi, Mama rasa mana satu paling berbaloi kalau dapat. Bagi Mama Siti, paling berguna kalau dapat pengisar. Sebab Mama Siti rasa gajet dapur ini sangat diperlukan di dapur,
Apa-apa pun, Mama lagi kenal kan pasangan pengantin. Hadiahkan mereka sesuatu yang mereka suka. Tak salahkan kita buat orang gembira, semoga Allah berikan kita lebih banyak kebahagiaan.  Jika anda sudah berkahwin lebih daripada 5 tahun, jom baca cara untuk semarakkan kembali api cinta dalam perkahwinan.


Resepi Nasi Dagang Versi Terengganu. Mudah Je Sebenarnya Nak Buat di Rumah Sendiri!

Siapa kat sini suka makan nasi dagang? Favourite Mama Siti tau! Kadang-kadang kita mesti nak makan nasi dagang dan teringin untuk buat sendiri. Nasi Dagang selalunya ada dua resepi: Nasi Dagang Kelantan & Resepi Nasi Dagang Terengganu.
Untuk entri kali ini, Mama Siti nak kongsikan resepi nasi dagang Terengganu dengan ikan tongkol yang sedap dan menyelerakan!
Sebelum itu, jom Mama Siti terangkan sedikit mengapa untuk resepi nasi dagang, Terengganu mahupun Kelantan, mesti disediakan dengan iakn tongkol.
Kenapa eh ada nasi dagang ikan tongkol dia warna hitam, gelap dan ada yang berwarna putih?
Ikan Tongkol Hitam VS Ikan Tongkol Putih

Kredit gambar: Umpan
Mama Siti ada soalan untuk Mama, Mama lebih suka ikan tongkol hitam ke putih? Ke Mama taktahu pun ada beza? Ya, sebenarnya ada beza antara dua ikan ni!
Ikan tongkol hitam sirip dia lebih panjang, isi ikan ini lebih lembut dan harganya lebih mahal. Manakala, ikan tongkol putih pula siripnya pendek, kulit dia lebih berkilat, isi ikan ini lebih keras!
Untuk pelajari lebih lanjut tentang jenis ikan, Mama boleh baca artikel ini.
Beras juga memainkan peranan dalam kelazatan nasi dagang Mama tau! Selalunya akan dicampur beras biasa dan beras pulut. Baru lah ori seperti gerai nasi dagang!
Untuk resepi ini, Mama Siti bahagikan pada dua bahagian, cara memasak nasi dan cara memasak ikan tongkol.
Mama juga boleh buat acar, baru lah complete kan hidangan Mama! Selepas ini breakfast Mama menjadi lazat dengan nasi dagang Terengganu buat di rumah sahaja, Mama!
Buat la pada hujung minggu boleh makan ramai-ramai dengan keluarga, barulah ada kemanisan luangkan masa bersama.
Selamat mencuba~
Resepi Nasi Dagang Terengganu
Kredit gambar: Facebook Fazilah Idris
Bahan-Bahan
Bahan-Bahan Untuk Nasi
4 cawan beras nasi dagang/beras wangi1/2 cawan beras pulut2 cawan santan pekatGaram/gula secukup rasa7 ulas bawang merah (dihiris)3 inci halia (dihiris)2 sudu kecil halba (direndam)Air secukupnya
Cara Memasak Nasi
Rendam beras sekurang-kurangnya selama 3 jam, kemudian kukus nasi sehingga naik wap.Angkat dan gaulkan dengan air hingga rata dan nampak masak sekata.Kukus nasi kali kedua bersama-sama bawang, halia dan halba diletakkan di bahagian atas.Sediakan santan yang telah dimasukkan garam dan gula.Apabila kukusan naik wap, angkat nasi dan gaulkan dengan santan.Kukus sekejap sekali lagi supaya santan serasi dengan nasi dan tak cepat basi.
Kredit gambar: Facebook Fazilah Idris
Bahan-Bahan Untuk Gulai
Ikan tongkol 1kg2 sudu besar ketumbar1sudu kecil jintan manis1/2 sudu kecil jintan putih1/2 sudu kecil lada hitamRempah 3 sekawan (kulit kayu, bunga cengkih, bunga lawang) serba satu kuntum7 ulas bawang merah4 ulas bawang putih5 hiris lengkuas1/2 inci halia1/2 inci kunyit (semua bahan diatas kisar sampai betul-betul lumat)
Tumis asing kemudian campur sekali:
13 tangkai cili kering kisar1 cawan minyak untuk menumis (tumis sampai pecah minyak)Garam dan nisan secukupnyaAsam keping (agak-agak cukup rasa)2 cawan santan pekat1 cawan airCili kecil hijau dan merah secukupnya (masuk akhir sekali)
Cara Memasak Gulai Ikan Tongkol
Rebus ikan bersama asam keping (3-4 keping), sedikit hirisan lengkuas, garam dan nisan secukupnya.Setelah air rebusan hampir kering tutup api. Keluarkan asam keping.Masukkan semua campuran bahan yang dikisar, santan dan air (hidupkan api).Kacau hingga mendidih, kecilkan api.Panaskan minyak dan tumis cili hingga masak.Tuangkan tumisan cili tadi ke dalam gulai.Kacau seketika dan masukkan cili hijau/merah.

Resepi Nasi Dagang Terengganu Mama sudah siap! Mudah je kan? Jom try resepi ayam goreng berempah pula!

Jom cuba pelbagai resepi menarik yang lain seperti yang dikongsikan DI SINI.